pythainlp/thai-wiki-dataset-v4 huggingface dataset:
แฮรี ตาญามอร์

แฮรี ตาญามอร์ (Harry Tañamor) เกิดเมื่อ 20 สิงหาคม พ.ศ. 2520 ที่ซัมบัวงา ซิตี้ เป็นนักมวยสากลสมัครเล่นชาวฟิลิปปินส์ เคยติดทีมชาติฟิลิปปินส์เข้าแข่งขันมวยสากลสมัครเล่นชิงแชมป์โลก โอลิมปิกเกมส์ และเอเชียนเกมส์
ตาญามอร์ได้เหรียญทองแดงรุ่นไลท์ฟลายเวทในมวยสากลสมัครเล่นชิงแชมป์โลก พ.ศ. 2544 และ พ.ศ. 2546 ตาญามอร์เข้าแข่งขันโอลิมปิกเกมส์ใน พ.ศ. 2547 ในรุ่นไลท์ฟลายเวท แต่ตกรอบ 16 คน แพ้น็อค ฮง มูวอน จากเกาหลีใต้ เขาได้เหรียญเงินมวยสากลสมัครเล่นชิงแชมป์โลก พ.ศ. 2550 และเข้าแข่งขันกีฬาโอลิมปิก พ.ศ. 2551 ในรุ่นไลท์ฟลายเวท แต่แพ้ มันโย พลันเก จาก กานา ตกรอบแรก. และได้เหรียญทองในมวยสากลสมัครเล่นเวิร์ลคัพรุ่นไลท์ฟลายเวท และได้เหรียญเงินเอเชียนเกมส์ พ.ศ. 2545
บูร์ฮานุดดีน รับบานี

บูร์ฮานุดดีน รับบานี (20 กันยายน ค.ศ. 1940 – 20 กันยายน ค.ศ. 2011) เป็นนักการเมืองชาวอัฟกานิสถาน เป็นประธานาธิบดีอัฟกานิสถานระหว่างปี ค.ศ. 1992-1996 และ ค.ศ. 2001-2001
รับบานีเกิดที่จังหวัดบาดัคชานในครอบครัวชาวทาจิกที่พูดภาษาเปอร์เซีย เมื่อปี ค.ศ. 1940 เขาเรียนด้านเทววิทยาและกฎหมายที่มหาวิทยาลัยคาบูล และเป็นศาสตราจารย์ที่นั่นด้วยวัย 23 ปี ก่อนจะไปเรียนต่อด้านปรัชญาที่อียิปต์ รับบานีเป็นชาวอัฟกานิสถานคนแรก ๆ ที่แปลงานของซัยยิด กุฏบ์เป็นภาษาเปอร์เซีย หลังจากนั้นเขาก็กลับมาทำงานที่มหาวิทยาลัยคาบูล ในช่วงสงครามโซเวียตในอัฟกานิสถาน รับบานีเป็นผู้หนึ่งที่ก่อตั้งกลุ่มมุญาฮิดีนเพื่อต่อสู้กับฝ่ายคอมมิวนิสต์ และขึ้นเป็นประธานาธิบดีหลังจากรัฐบาลคอมมิวนิสต์ล่มสลาย จนถึง ค.ศ. 1996 เมื่อกลุ่มตอลิบานยึดกรุงคาบูลได้ รับบานีและผู้สนับสนุนได้ถอยร่นไปทางเหนือและต่อสู้ในนาม "แนวร่วมอิสลามเพื่อการปลดปล่อยอัฟกานิสถาน" จวบจนรัฐบาลตอลิบานถูกโค่นล้มโดยสหรัฐอเมริกาและชาติพันธมิตร ต่อมารับบานีดำรงตำแหน่งประธานาธิบดีชั่วคราว และเป็นประธานสภาเพื่อสันติภาพ จนกระทั่งเสียชีวิตในปี ค.ศ. 2011 จากการถูกระเบิดฆ่าตัวตาย
ณัฐนนท์ กัจฉปานันท์

ณัฐนนท์ กัจฉปานันท์ เกิดวันที่ 7 มิถุนายน พ.ศ. 2536 เป็นนักเทนนิสชาวไทย เล่นในเอทีพีทัวร์ชาเลนเจอร์ วันที่ 30 กันยายน พ.ศ. 2556 เอทีพีซิงเกิ้ลจัดอันดับให้อยู่ที่ 1213 และเล่นคู่อยู่ที่ 392 เมื่อวันที่ 28 กรกฎาคม 2557
แหล่งข้อมูลอื่น.
ประวัติณัฐนนท์ จากเอทีพี
ประวัติณัฐนนท์ จากไอทีเอฟ 
เดวิดคัฟ
วิชา รัตนโชติ

วิชา รัตนโชติ เกิดวันที่ 22 กุมภาพันธ์ พ.ศ. 2520 เป็นนักกีฬาว่ายน้ำ อดีตนักกีฬาทีมชาติ 2532-2543 ได้รับทุนจากการกีฬาแห่งประเทศไทย ไปฝึกซ้อมกับทีมชาติสหรัฐอเมริกา เป็นเวลา 4 ปี
ในปี พ.ศ. 2542 วิชาชนะการแข่งขันว่าย 200 เมตรฟรีสไตล์ ในกีฬาซีเกมส์ครั้งที่ 20 และเป็นตัวแทนในการแข่งขันกีฬาโอลิมปิกฤดูร้อน ในขณะที่กำลังศึกษาอยู่ในสหรัฐอเมริกาเขาเป็นสมาชิกของยูเอสซี โทรจัน ในกีฬาว่ายน้ำ
ในการแข่งขันซีเกมส์ ครั้งที่ 20 ที่ประเทศบรูไน , วิชาได้รับเหรียญทองจากการแข่งขันว่ายน้ำ ท่าฟรีสไตล์ 200 เมตรด้วยเวลา 1:53.43
วิชา แข่งขันว่ายน้ำชาย ระยะทาง 200 เมตร ท่าฟรีสไตล์ในโอลิมปิกฤดูร้อน 2000 ประเทศออสเตรเลีย หลังจากที่ชนะการแข่งขันว่ายน้ำท่าฟรีสไตล์ ในการแข่งขันซีเกมส์ด้วยระยะเวลา 1: 53.43 นาที วิชายังได้รับการรับรองจาก FINA . B-standard
Mentha arvensis

Mentha arvensis (ชื่อวิทยาศาสตร์: "Mentha arvensis") (पुदीना/ "Pudina","Podina" ในภาษาฮินดี) หรือมีชื่อในภาษาอังกฤษว่าคอร์นมินต์ (corn mint) ฟีลด์มินต์ (field mint) หรือไวลด์มินต์ (wild mint) เป็นสปีชีส์หนึ่งของมินต์ พบได้ในเขตอากาศอบอุ่นของทวีปยุโรป, ทางตะวันตกและตอนกลางของทวีปเอเชีย บริเวณตะวันออกของเทือกเขาหิมาลัย, ทางตะวันออกของไซบีเรีย และทวีปอเมริกาเหนือ
สปีชีส์ย่อย.
สปีชีส์ของมินต์ป่ามีทั้งหมด 6 สปีชีส์ย่อย
Mentha australis

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Mentha australis มีชื่อในภาษาอังกฤษว่าริเวอร์มินต์ (river mint) เนทีฟมินต์ (native mint) เนทีฟเปปเปอร์มินต์ (native peppermint) และออสเตรเลียนมินต์ (Australian mint) เป็นมินต์ชนิดหนึ่งใน"สกุลมินต์"
มีถิ่นฐานอยู่บริเวณตะวันออกของประเทศออสเตรเลีย ในทุกรัฐและทุกเขตการปกครอง ยกเว้นรัฐเวสเทิร์นออสเตรเลีย และไปเจริญเติบโตที่เกาะเหนือของประเทศนิวซีแลนด์ด้วย
จักรพรรดิบิดัตสึ

จักรพรรดิบิดัตสึ (ค.ศ. 538 – 14 กันยายน ค.ศ. 585) เป็นจักรพรรดิญี่ปุ่นองค์ที่ 30 ตามที่ได้จัดเรียงไว้ในลำดับการสืบราชบัลลังก์แบบดั้งเดิม
รัชสมัยของจักรพรรดิบิดัตสึเริ่มต้นใน ค.ศ. 572 และสิ้นสุดใน ค.ศ. 585 อย่างไรก็ตาม พระชนมชีพหรือรัชสมัยของจักรพรรดิกลับไม่มีวันที่แน่นอน
เรื่องเล่าแบบดั้งเดิม.
นักประวัติศาสตร์ถือว่ารายละเอียดเกี่ยวกับพระชนม์ชีพของจักรพรรดิบิดัตสึน่าจะเป็นตำนาน แต่ก็มีความเป็นไปได้ว่าเป็นจริง
ใน"นิฮงโชกิ" พระองค์ได้รับการเรียกขานเป็น นูนากูระ โนะ ฟูโตตามาชิกิ  พระราชวังในแคว้นยามาโตะมีชื่อว่า โอซาดะ โนะ มิยะแห่งอิวาเระ
เหตุการณ์ในสมัยบิดัตสึ.
ในปีที่ 15 ของรัชสมัยจักรพรรดิคิมเม บิดัตสึได้รับการแต่งตั้งเป็นมกุฎราชกุมาร
พระราชพงศาวลี.
พระองค์เป็นพระราชโอรสองค์ที่สองในจักรพรรดิคิมเม ส่วนอิชิ-ฮิเมะ พระราชมารดา เป็นพระราชธิดาในจักรพรรดิเซ็งกะ
แม้ว่าบิดัตสึมีพระราชโอรสธิดาหลายพระองค์ ไม่มีคนใดเลยที่ได้ขึ้นเป็นจักรพรรดิ โดย"กูกันโช"บันทึกไว้ว่า บิดัตสึมีจักรพรรดินี 4 พระองค์ และมีพระราชโอรสธิดารวม 16 พระองค์ (พระราชโอรส 6 พระองค์และพระราชธิดา 10 พระองค์)
ฮิโรฮิเมะ จักรพรรดินีองค์แรกของบิดัตสึ สวรรคตในปีที่ 5 ของรัชสมัยพระองค์ บิดัตสึจึงเลื่อนขั้นเจ้าหญิงนูกาตาเบะ พระมเหสีองค์หนึ่ง ขึ้นเป็นจักพรรรดินี ภายหลังพระนางขึ้นครองราชย์เป็นจักรพรรดินีซูอิโกะ
ดราวน์ (เพลงบริงมีเดอะฮอไรซัน)

"ดราวน์"  เป็นซิงเกิลที่ออกจำหน่ายโดยวงดนตรีร็อกชาวอังกฤษ บริงมีเดอะฮอไรซัน เมื่อวันที่ 21 ตุลาคม พ.ศ. 2557 ในบีบีซีเรดิโอ 1 และออกจำหน่ายในไอทูนส์เมื่อวันที่ 6 ธันวาคม พ.ศ. 2557 เพลง "ดราวน์" ได้รับการวิจารณ์จากในหมู่แฟนเพลงและนักวิจารณ์เพลง ซึ่งบางคนไม่พอใจกับการที่วงได้ละทิ้งความเป็นเมทัลคอร์และเดทคอร์ที่วงเคยเล่นเมื่อช่วงแรกของวง
การประกาศและการออกจำหน่าย.
ทางวงได้ประกาศว่าจะมีซิงเกิลใหม่เมื่อวันที่ 13 ตุลาคม พ.ศ. 2557 แล้วปล่อยออกมาในวันที่ 21 ตุลาคม พ.ศ. 2557 บนยูทูบโดยบังเอิญเนื่องจากเป็นความผิดพลาดของเอพิทาพเรเคิดส์ ค่ายเพลงที่วงสังกัดในสหรัฐอเมริกา ต่อมาจึงได้รับการเผยแพร่อย่างเป็นทางการครั้งแรกในบีบีซีเรดิโอ 1 ในวันเดียวกัน หลังจากที่ออกอากาศในบีบีซีเรดิโอ 1 แล้ว โอลิเวอร์ ไซกส์ก็ได้รับการสัมภาษณ์โดย Zane Lowe โดยให้สัมภาษณ์ว่าเพลง "ดราวน์" จะไม่อยู่ในสตูดิโออัลบั้มใด ๆ ของวง แต่แล้ว เพลงนี้ก็ได้ไปอยู่ในแทร็กลำดับที่ 9 ในอัลบั้ม "แดตส์เดอะสปิริต" ที่ออกจำหน่ายในปี พ.ศ. 2558 แต่จะทำการบันทึกใหม่
เมื่อวันที่ 7 ธันวาคม พ.ศ. 2557 ได้มีประกาศว่าเพลง "ดราวน์" จะออกจำหน่ายในไอทูนส์ ซึ่งออกจำหน่ายเมื่อวันที่ 3 พฤศจิกายน พ.ศ. 2557 ในอเมริกาเหนือ และวันที่ 7 ธันวาคม พ.ศ. 2557 ในสหราชอาณาจักร
เจสัน ฟลอม

เจสัน ฟลอม  เป็นผู้บริหารอุตสาหกรรมดนตรี และปัจจุบันเป็นผู้บริหารสูงสุดของสังกัดลาวาเรเคิดส์ เขาเคยเป็นประธานและผู้บริหารสูงสุดของสังกัดแอตแลนติกเรเคิดส์ เวอร์จินเรเคิดส์ และแคปิตอลมิวสิกกรุ๊ปด้วย ใน ค.ศ. 1995 เขาก่อตั้งสังกัดลาวาเรเคิดส์ เขายังเป็นคนชอบทำบุญ คอยสนับสนุนประเด็นต่าง ๆ ทางการเมืองและสังคม
หัวข้อหนึ่งในนิตยสาร"เดอะนิวยอร์กเกอร์" เรียกฟลอมว่าเป็น "หนึ่งในนักบันทึกเสียงที่ประสบความสำเร็จที่สุดใน 20 ปีที่ผ่านมา" ฟลอมเป็นลูกชายของทนายความผู้ล่วงลับ โจเซฟ ฟลอม
แฮปปีซอง (เพลงบริงมีเดอะฮอไรซัน)

"แฮปปีซอง"  เป็นซิงเกิลโดยวงดนตรีร็อกชาวอังกฤษ บริงมีเดอะฮอไรซัน จากสตูดิโออัลบั้มชุดที่ 5 ของวง ชื่อว่า "แดตส์เดอะสปิริต" เพลงนี้ออกเผยแพร่ครั้งแรกเมื่อวันที่ 12 กรกฎาคม พ.ศ. 2558 ออกอากาศทางบีบีซีเรดิโอ 1 และต่อมาได้อัปโหลดในวีโว และออกจำหน่ายในไอทูนส์ในวันเดียวกัน
เดอะแมทริกซ์ (ทีมโปรดิวเซอร์)

เดอะแมทริกซ์  เป็นทีมโปรดิวเซอร์เพลงและเขียนเพลงป็อป ประกอบด้วยลอเรน คริสตี แกรแฮม เอ็ดเวิดส์ และสก็อตต์ สป็อก
เบื้องหลัง.
ก่อนจะเป็นทีมเดอะแมทริกซ์ ลอเรน คริสตี ประสบความสำเร็จปานกลางในฐานะนักร้อง นักแต่งเพลง ออกอัลบั้มสองอัลบั้มภายใต้สังกัดเมอร์คิวรีเรเคิดส์ในกลางคริสต์ทศวรรษ 1990 ชื่ออัลบั้ม"ลอเรน คริสตี" และ"บรีด" เธอและแกรแฮม เอ็ดเวิดส์ นักแต่งเพลงและโปรดิวเซอร์เพลงแต่งงานกัน และหย่าร้างกันในเวลาต่อมา ก่อนจะมาเป็นทีมเดอะแมทริกซ์ สก็อตต์ สป็อกประสบความสำเร็จในฐานะนักรีมิกซ์เพลง นักประพันธ์เพลงประกอบภาพยนตร์ นักเป่าทรัมเป็ตร่วมกับเดฟ เวกเคิล
เจิ๋ง ชุนเหล่ย์

เจิง ชุนเหล่ย (เกิด 3 พฤศจิกายน ค.ศ. 1989) เป็นนักกีฬาวอลเลย์บอลหญิงชาวจีน ในตำแหน่งตัวบุกแดนหลัง
ผลงานในระดับอาชีพ.
เจิง เข้าแข่งขันชิงแชมป์สโมสรโลก 2013 ให้แก่ทีมกวางตุ้งเอเวอร์แกรนด์ โดยได้รับรางวัลเหรียญทองแดงหลังจากเป็นฝ่ายชนะทีมโฟเลโรซูริค ที่ 3-1 เซต
มาร์ก ไรเดน

มาร์ก ไรเดน (เกิด 20 มกราคม ค.ศ. 1963) เป็นจิตรกรชาวอเมริกัน ส่วนหนึ่งของศิลปะใต้ดิน นิตยสาร"อินเทอร์วิวแมกาซีน"ให้ชื่อเขาว่าเป็น "เจ้าพ่อลัทธิเหนือจริง" (the god-father of pop surrealism) อาร์ตเน็ตเรียกเขาและภรรยาชื่อ มาเรียน เพ็ก จิตรกร ว่าเป็นราชาและราชินีลัทธิเหนือจริง และเป็นหนึ่งในคู่รักจิตรกรที่สำคัญที่สุดในลอสแอนเจลิส สุนทรีย์ศาสตร์ของไรเดนพัฒนาจากการผสมผสานจากหลายแหลาง ตั้งแต่แอ็งกร์ ดาวีด และผู้เลื่อมใสในคติคลาสสิกฝรั่งเศสคนอื่น ๆ จนถึงชุดหนังสือลิตเทิลโกลเดนบุกส์ ไรเดนมีแรงบันดาลใจจากวัตถุที่ทำให้ระลึกถึงความลึกลับ เช่น ของเล่นเก่า ๆ หุ่นสรีระ หุ่นสัตว์ โครงกระดูก และของสะสมทางศาสนาเล็ก ๆ น้อย ๆ ตามตลาดขายของมือสอง
สถานีขนส่งผู้โดยสารกรุงเทพ (บางนา)

สถานีขนส่งผู้โดยสารกรุงเทพฯ (บางนา) เป็นโครงการสถานีขนส่งในอนาคต สำหรับใช้รับส่งผู้โดยสารจากภาคตะวันออกเลียบชายฝั่ง โดยสถานีขนส่งแห่งนี้ วางแผนตั้งอยู่ร่วมกับศูนย์การค้าแบงค็อก มอลล์ ถนนเทพรัตน บนพื้นที่จำนวน 7 ไร่ 3 งาน 5 ตารางวาเท่ากับสถานีเดิม โดยสถานีดังกล่าวเป็นการย้ายสถานีขนส่งจากสถานีเอกมัยเดิมมาตั้งใหม่ร่วมกับโครงการศูนย์การค้าแบงค็อก มอลล์ ของกลุ่มเดอะมอลล์ เพื่อเป็นการเติมเต็มให้โครงการศูนย์การค้ากลายเป็นย่านการค้าที่สำคัญอีกย่านหนึ่งของกรุงเทพมหานคร มีกำหนดการก่อสร้างภายในปี พ.ศ. 2566 และกำหนดเปิดใช้งานภายในปี พ.ศ. 2568 พร้อมกับการเปิดให้บริการของศูนย์การค้า
อย่างไรก็ตาม แผนการย้ายสถานีขนส่งเอกมัยมายัง แบงค็อก มอลล์ กลับไม่ได้รับการอนุมัติจากกระทรวงคมนาคม เนื่องจากเป็นการใช้งานพื้นที่ของเอกชน อาจเข้าข่ายการเอื้อผลประโยชน์หรือมีผลประโยชน์ทับซ้อนได้ แผนการย้ายสถานีดังกล่าวจึงถูกยกเลิกลง และต่อมาคณะรัฐมนตรีได้มีมติให้ย้ายสถานีขนส่งทั้งหมดไปยังสถานีกลางกรุงเทพอภิวัฒน์ ภายในอาณาบริเวณของศูนย์คมนาคมพหลโยธินแทน
ลักษณะอาคารสถานีขนส่ง.
ตัวสถานีขนส่งใช้พื้นที่ชั้น G ร่วมกับศูนย์การค้าแบงค็อก มอลล์ มีการแบ่งช่องจำหน่ายบัตรโดยสารออกเป็นรูปแบบเดียวกับสถานีรับส่งผู้โดยสารอากาศยานภายในเมือง และจัดทำให้เสมือนกับการใช้บริการที่สนามบินทั้งหมด ตัวชานชาลาจะแบ่งออกเป็นทั้งหมดสามฝั่ง ประกอบด้วยชานชาลาสำหรับจอดรถประจำทางปรับอากาศชั้น 1 และชั้น 2 และชานชาลาสำหรับจอดรถตู้ร่วมให้บริการ
ภายในอาคารยังประกอบไปด้วยพื้นที่พาณิชยกรรมขนาดใหญ่ของกลุ่มเดอะมอลล์ ไม่ว่าจะเป็นซูเปอร์มาร์เก็ต ห้างสรรพสินค้า โรงภาพยนตร์ในเครือเมเจอร์ซีนีเพล็กซ์ ศูนย์สุขภาพ ร้านค้า ร้านอาหาร และศูนย์ประชุมขนาดใหญ่เป็นต้น
นิวบาลานซ์

บริษัท นิวบาลานซ์แอธเลติกชู (ตัวย่อ: NBAS) หรือที่รู้จักกันดีในชื่อ นิวบาลานซ์ (New Balance) เป็นตรายี่ห้อสินค้าผลิตภัณฑ์กีฬา, รองเท้ากีฬาและรองเท้าแฟชั่นสัญชาติอเมริกัน
นิวบาลานซ์ ก่อตั้งขึ้นเมื่อปี ค.ศ. 1906 ที่รัฐบอสตัน สหรัฐอเมริกา โดย วิลเลียม เจ. ไรลีย์ อายุ 33 ปี เป็นผู้ก่อตั้งบริษัทเริ่มจากการเป็นผู้ผลิตแผ่นรองรองเท้าในยุคเริ่มต้นและพัฒนาจนมาเป็นบริษัทผลิตรองเท้าที่มีชื่อเสียงชั้นแนวหน้าของโลกในปัจจุบัน
โดยได้ริเริ่มคิดค้นสร้างรองเท้าที่มีความโค้งมนและเหมาะสมสำหรับทุกสภาพแวดล้อมผลิตภัณฑ์แรกนั้นมีลักษณะโค้งและมีความยืดหยุ่นสูงได้รับการออกแบบจากการสร้างจุด 3 จุด ซึ่งทำให้มีความสมดุลและมีความสะดวกสบายในรองเท้าด้วยซึ่งเป็นที่มาของชื่อ นิวบาลานซ์
ในปัจจุบัน นิวบาลานซ์ได้เป็นผู้ผลิตชุดแข่งขันให้กับสโมสรฟุตบอลระดับโลก เช่น ลิเวอร์พูล, สโตกซิตี, ปอร์โต, เซบิยา และกลาสสโกว์เซลติก รวมถึงระดับทีมชาติ เช่น คอสตาริกา และปานามา และยังเป็นผู้สนับสนุนให้กับนักฟุตบอลที่มีชื่อเสียงหลายคน เช่น แอรอน แรมซีย์, อัดนัน ยานูไซ, ซามีร์ นัสรี, แว็งซ็อง กงปานี, เคซุส นาบัส, ทิม เคฮิลล์, มารวน แฟลายนี และแคสเปอร์ สไมเกิล
สถานีรถไฟปาซาร์เซอเน็น

สถานีรถไฟปาซาร์เซอเน็น  เป็นสถานีรถไฟที่ใหญ่เป็นอันดับที่ 2 ในกรุงจาการ์ตา ประเทศอินโดนีเซีย รองจากสถานีรถไฟกัมบีร์ ตั้งอยู่ใกล้กับตลาดปาซาร์เซอเน็น ท้องที่ตำบลเซอเน็น ในจาการ์ตากลาง ให้บริการเฉพาะรถไฟชั้น 2 และ 3 เท่านั้น
สถานีรถไฟเซอเน็นสร้างขึ้นในปี ค.ศ. 1886 เพื่อเป็นสถานีขนส่งสินค้าและโลจิสติกส์ ต่อมาได้ย้ายที่ตั้งของสถานี และเปิดทำการในวันที่ 19 มีนาคม ค.ศ. 1925 อาคารออกแบบโดยเย. ฟัน แค็นต์ หัวหน้าหน่วยงานสถาปัตยกรรม เป็นสถานีรถไฟแห่งแรกในประเทศอินโดนีเซียที่มีชานชาลายกระดับ สถานีรถไฟปาซาร์เซอเน็นเป็นสถานีรถไฟกลางของจาการ์ตาจนถึงปี ค.ศ. 1926 และให้สถานีรถไฟกัมบีร์เป็นสถานีกลางแทน
วอลเลย์บอลหญิงอินเตอร์เนชันแนลวีทีวีคัพ 2015

วอลเลย์บอลหญิงอินเตอร์เนชันแนลวีทีวีคัพ 2015  เป็นการแข่งขันวอลเลย์บอลหญิงวีทีวีอินเตอร์เนชันแนลคัพ ครั้งที่ 12 ที่จัดขึ้นโดยสหพันธ์วอลเลย์บอลเวียดนาม และการสนับสนุนจากสถานีโทรทัศน์เวียดนาม ทำการแข่งขันตั้งแต่วันที่ 25 กรกฎาคม–1 สิงหาคม พ.ศ. 2558 เจ้าภาพการแข่งขันคือบั๊กนิญ ประเทศเวียดนาม
การคัดเลือก.
6 ทีม ที่มีการกำหนดให้มีส่วนร่วมในการแข่งขัน
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
อนุสาวรีย์แห่งชาติ (อินโดนีเซีย)

อนุสาวรีย์แห่งชาติ (ย่อเป็น โมนัซ) เป็นหอคอยสูง 132 เมตร (433 ฟุต) กลางจัตุรัสเมอร์เดกา, จาการ์ตา ในจาการ์ตากลาง สื่อถึงการต่อสู้เพื่อเอกราชของชาวอินโดนีเซีย มีฐานะเป็นอนุสาวรีย์ประจำสาธารณรัฐอินโดนีเซีย เพื่อเป็นอนุสรณ์แก่การประกาศอิสรภาพของชาวอินโดนีเซีย
การก่อสร้างเริ่มต้นในปี ค.ศ. 1961 ภายใต้การควบคุมของซูการ์โน ประธานาธิบดีอินโดนีเซีย หอคอยเปิดใช้งานอย่างเป็นทางการเมื่อปี ค.ศ. 1975 โดยยอดหอคอยหล่อด้วยเปลวทอง อนุสาวรีย์เปิดให้บริการทุกวัน ตั้งแต่เวลา 08.00-15.00 น. ตามเวลาท้องถิ่น (UTC+7) วันที่หอคอยปิดทำการคือวันจันทร์สุดท้ายของแต่ละเดือน
ภาพมุมสูงของจาการ์ตา มองจากหอคอยโมนัซ (อนุสาวรีย์แห่งชาติ)
เอาดีคัพ 2015

เอาดีคัพ 2015 เป็นครั้งที่ 4 ของ เอาดี้คัพ, ทัวร์นาเมนต์ฟุตบอลแข่งขันกันเพียงสองวันนั้นที่มีสี่ทีมและจะมีการลงเล่นที่ อัลลิอันซ์อาเรนา ใน มิวนิก, ประเทศเยอรมนี. โดยจะเป็นเจ้าภาพจัดการแข่งขัน เอาดีคัพ 2009 ทีมชนะเลิศ บาเยิร์นมิวนิก, ทีมชนะเลิศยูฟ่าแชมเปียนส์ลีก ปี 2014 เรอัลมาดริด, แชมป์อิตาลี 18 สมัย มิลาน, และ เอฟเอคัพ#ผลโดยทีม 8 สมัย และชนะเลิศยูฟ่าคัพสองสมัย ทอตนัม ฮอตสเปอร์, ของลอนดอนเหนือ.
รูปแบบการแข่งขัน.
การแข่งขันได้นำรูปแบบของการแข่งขันแพ้คัดออกแบบปกติมาใช้. โดยผู้ชนะของแต่ละสองนัดในวันแรกของการแข่งขันจะได้พบกับแต่ละทีมอื่นๆในเอาดีคัพ, ในขณะที่การพ่ายแพ้ของทั้งสองฝั่งจะได้ลงเล่นในนัดชิงอันดับที่สาม. ถ้วยรางวัลจะนำประกวดภายในสองวัน, แต่ละวันจะได้เห็นสองนัดลงเล่นแบบกลับไปกลับ.
นัด.
"เวลาทั้งหมดเป็นเวลาท้องถิ่น (CEST)."
อันดับดาวซัลโว.
<templatestyles src="Col-begin/styles.css"/>
เอาดีคัพ

เอาดี้คัพ เป็นทัวร์นาเมนต์ฟุตบอลปรีซีซั่นแข่งขันสองวันที่จัดขึ้นทุกๆสองปีที่มีสี่ทีม, และเปิดฉากที่ อัลลิอันซ์อาเรนา ใน มิวนิก, เยอรมนี, ก่อนที่จะเริ่มต้นฤดูกาลของ บุนเดิสลีกา.
ประวัติ.
เอาดี้คัพจัดขึ้นเป็นครั้งแรกในปี ค.ศ. 2009 โดยได้รับการจัดและส่งเสริมโดยผู้ผลิตรถยนต์ เอาดี้ เพื่อเฉลิมฉลองครบรอบ 100 ปีของการค้าขายและได้รับรางวัลชนะเลิศโดยทีมเจ้าภาพ บาเยิร์นมิวนิก. ครั้งนั้นได้จัดขึ้นในสถานที่ของ ฟรานซ์-เบคเค่นเบาเออร์-คัพ, ซึ่งเกิดขึ้นในปี ค.ศ. 2007, ค.ศ. 2008 และ ค.ศ. 2010. ครั้งที่สองของเอาดี้คัพเกิดขึ้นในปี ค.ศ. 2011 และได้รับรางวัลทีมชนะเลิศโดยทีมจากสเปน บาร์เซโลนา. บาเยิร์นมิวนิก ชนะเลิศเอาดี้คัพของพวกเขาเป็นครั้งที่สองในปี ค.ศ. 2013 ด้วยการเอาชนะ 2–1 เหนือทีม แมนเชสเตอร์ซิตี.
ผลงานโดยทีม.
เอาดีคัพเป็นเจ้าภาพโดย บาเยิร์นมิวนิก, และ มิลาน เป็นทีมเดียวที่เข้าร่วมการแข่งขันในถ้วยเอาดีคัพทั้ง 3 ครั้ง. บาร์เซโลนา ถูกรับเชิญมาในปี ค.ศ. 2011 และได้รับรางวัลชนะเลิศในการมีส่วนร่วมในการแข่งขันของพวกเขา.
ถนนหม่อมเจ้าสง่างาม สุประดิษฐ์

ถนนหม่อมเจ้าสง่างาม สุประดิษฐ์ (อักษรโรมัน: Thanon Mom Chao Sanga Ngam Supradit) เป็นถนนสายสั้น ๆ สายหนึ่งในท้องที่แขวงมีนบุรี เขตมีนบุรี กรุงเทพมหานคร มีขนาด 6 ช่องทางจราจร ไม่มีเกาะกลาง ระยะทางยาว 1,105 เมตร มีจุดเริ่มต้นจากถนนรามอินทรา มุ่งไปทางทิศตะวันออกเฉียงใต้ ผ่านลำรางบึงกระเทียม เข้าเขตนิคมอุตสาหกรรมบางชัน และไปสิ้นสุดที่ถนนเสรีไทยฝั่งตรงข้ามซอยเสรีไทย 60 (วัดบำเพ็ญเหนือ)
ถนนหม่อมเจ้าสง่างาม สุประดิษฐ์เดิมมีฐานะเป็นซอยรามอินทรา 78 (บึงกระเทียม) เป็นซอยขนาด 2 ช่องทางจราจร ต่อมาทางการได้ปรับปรุงและขยายเป็นถนน 6 ช่องทางจราจร มีชื่อเรียกกันทั่วไปว่า "ถนนบึงกระเทียม" ในปี พ.ศ. 2545 คณะกรรมการกลางตั้งชื่อถนน ซอย วงเวียน ทางแยกของเขตมีนบุรีเสนอให้ตั้งชื่อว่า "ถนนหม่อมเจ้าสง่างาม สุประดิษฐ์" เพื่อเป็นเกียรติแก่หม่อมเจ้าสง่างาม สุประดิษฐ์ ข้าหลวงรักษาราชการเมืองมีนบุรีและผู้ว่าราชการเมืองมีนบุรีพระองค์แรก กรุงเทพมหานครจึงอนุมัติให้ถนนสายนี้ใช้ชื่อดังกล่าว
เชิงอรรถและอ้างอิง.
<templatestyles src="Reflist/styles.css" />
It girl

วลี It girl หมายถึงผู้หญิงสาวสวยงามนำสมัยที่มีดึงดูดทางเพศโดยไม่ต้องโอ้อวดใด ๆ วลีดังกล่าวเชื่อกันว่ากำเนิดขึ้นเป็นคำสแลงในสังคมอังกฤษชั้นสูงในราวศตวรรษที่ 20 ในยุคแรก การใช้คำว่า "it" ในบริบทนี้อาจสืบย้อนไปถึงเรื่องสั้นที่เขียนโดยรัดยาร์ด คิปลิง เมื่อ ค.ศ. 1904 ที่เขียนว่า "มันไม่ใช่ความงาม ดังนั้นถ้าจะให้พูด และก็ไม่จำเป็นต้องเป็นบทสนทนาดี ๆ มันก็แค่ It นี่แหละ" (It isn't beauty, so to speak, nor good talk necessarily. It's just 'It'.) ข้อความดังกล่าวกลายเป็นที่สนใจทั่วโลกใน ค.ศ. 1927 จากความโด่งดังของภาพยนตร์ของพาราเมาต์สตูดิโอส์เรื่อง "อิต" นำแสดงโดย คลารา โบว์ ต่อมา เอลินอร์ กลิน นักเขียนนวนิยายอังกฤษ ผู้เขียนหนังสือเรื่อง "It" และบทละครที่ยึดจากหนังสือดังกล่าว บรรยายว่า "ด้วยสิ่งนี้ (It) คุณชนะผู้ชายทุกคุณได้ ถ้าคุณเป็นผู้หญิง และคุณชนะผู้หญิงทุกคนได้ถ้าคุณเป็นผู้ชาย สิ่งนี้ (It) อาจเป็นได้ทั้งจิตใจและเสน่ห์ทางกาย" กลิน ผู้มีชื่อเสียงในฐานะนักประพันธ์หนังสืออื้อฉาวและขายดีเรื่อง "ทรีวีกส์" (Three Weeks) มักได้รับความชอบในฐานะเป็นผู้ประดิษฐ์แนวคิด "It Girl" ขึ้นมา แม้ว่าจะเกิดขึ้นก่อนหนังสือของเธอและภาพยนตร์ก็ตาม แต่เธอก็มีส่วนต่ออิทธิพลของการใช้วลีในวัฒนธรรมยุค 1920
เซมพิเทอร์นัล

เซมพิเทอร์นัล  เป็นสตูดิโออัลบั้มชุดที่ 4 โดยวงดนตรีเมทัลคอร์ชาวอังกฤษ บริงมีเดอะฮอไรซัน ออกจำหน่ายทั่วโลกเมื่อวันที่ 1 เมษายน พ.ศ. 2556 ผ่านอาร์ซีเอเรเคิดส์ ค่ายเพลงในเครือโซนี่ มิวสิค เอ็นเตอร์เทนเมนท์ และออกจำหน่ายในสหรัฐอเมริกาและแคนาดาเมื่อวันที่ 2 เมษายน พ.ศ. 2556 ผ่านเอพิทาพเรเคิดส์ เป็นอัลบั้มแรกที่มีจอร์แดน ฟิช อดีตสมาชิกวงวอร์ชิป (Worship) ตำแหน่งคีย์บอร์ด และเชื่อว่าเป็นอัลบั้มสุดท้ายที่มีโจนา ไวน์โฮเฟน มือกีตาร์ของวง เป็นเพราะเขามีความขัดแย้งกับทางวงที่กำลังจะเปลี่ยนไปในอัลบั้มนี้
วงได้แต่งและบันทึกอัลบั้มตลอดปี พ.ศ. 2555 "เซมพิเทอร์นัล" แสดงให้เห็นว่าดนตรีของวงมีหลากหลายอิทธิพลด้วยกัน ได้แก่ ดนตรีอิเล็กทรอนิกส์ ดนตรีแอมเบียนต์ และป็อป คำว่า "เซมพิเทอร์นัล" เป็นคำภาษาอังกฤษเก่า แสดงถึงแนวคิดของ "เวลาชั่วนิรันดร์" มีรากศัพท์มาจากคำภาษาละติน คือ "sempiternus" (มาจากการรวมคำว่า "semper" กับ "aeternum" เข้าด้วยกัน)
เชิงอรรถ.
หยาง เซียงจ้ง

หยาง เซียงจ้ง (Yang Xiangzhong;楊 相中) เกิดเมื่อ 29 กันยายน พ.ศ. 2517 เป็นนักมวยสากลสมัครเล่นชาวจีน ติดทีมชาติจีนเข้าแข่งขันกีฬาโอลิมปิก 2 ครั้งใน พ.ศ. 2539 และ 2543 แต่ไม่ได้รับเหรียญรางวัล หยางเข้าแข่งขันกีฬาเอเชียนเกมส์ พ.ศ. 2541 และได้เหรียญเงินในรุ่นไลท์ฟลายเวทหยาง เซียงจ้ง  เกิดเมื่อวันที่ 29 กันยายน พ.ศ. 2517 เป็นนักมวยสากลสมัครเล่นชาวจีน เขาเป็นตัวแทนทีมชาติจีนเข้าร่วมการแข่งขันกีฬาโอลิมปิกฤดูร้อน 2 สมัย ได้แก่ กีฬาโอลิมปิกฤดูร้อน 1996 และ กีฬาโอลิมปิกฤดูร้อน 2000 อย่างไรก็ตามเขาไม่ได้รับเหรียญรางวัลจากทั้งสองครั้ง
ใน กีฬาเอเชียนเกมส์ 1998 ซึ่งจัดขึ้นที่กรุงเทพมหานคร ประเทศไทย หยาง เซียงจ้ง เข้าแข่งขันในรุ่นไลท์ฟลายเวท และสามารถคว้าเหรียญเงินได้
เมย์เฮม

เมย์เฮม  เป็นวงแบล็กเมทัลจากออสโล, นอร์เวย์ ก่อตั้งในปี 1984 มีสมาชิกดั้งเดิมคือเอสไตน์ ยูโรนิมัส อาร์เซธ์ (Øystein 'Euronymous' Aarseth) มือกีตาร์, ยอร์น 'เนโครบัดเชอร์' สตับเบรัด (Jørn 'Necrobutcher' Stubberud) มือเบส และเคอร์วิน แมนไฮม์ (Kjetil "Manheim") มือกลอง โดยในการอัดเสียงแรกของวง "เดธครัช" (Deathcrush) มีนักร้องนำชื่อ สเวน เอลิค คริสเตียนเซน (Sven Erik Kristiansen) ก่อนจะเปลี่ยนนักร้องนำใหม่เป็นเปอร์ "เดด" โฮลิน (Per "Dead" Ohlin) ที่ทำหน้าที่ทั้งแต่งเพลงและร้องนำ โดยในปัจจุบันนักร้องนำคือ อัตติลา ไซฮาร์ (Attila Csihar) ที่ผันตัวจากวิศวกรไฟฟ้าและครูสอนฟิสิกส์และคณิตศาสตร์ มาเป็นนักร้องนำ โดยเขายังเคยทำงานร่วมกับ "เดด" ในอัลบั้ม De Mysteriis Dom Sathanas อีกด้วย
วงเริ่มจากการอัดเทปเสียงในรูปของ EP โดยปราศจากค่ายเพลง จนภายหลัง "ยูโรนิมัส" ไปตั้งค่ายเพลงเอง คือ เดธไลค์ ไซเลินซ์ โปรดักชันส์ (Deathlike Silence Productions) เมย์แฮมสะสมชื่อเสียงจากการแสดงสดที่เล่นในรูปแบบใต้ดิน และการสร้างภาพลักษณ์ฉาวโฉดต่อกระแสแฟนเพลงด้วยการเผาโบสถ์ไม้นอร์เวย์หลายแห่ง รวมถึงการใช้ความรุนแรงกับสมาชิกในวง โดย"ยูโรนิมัส" มือกีตาร์ได้ถูกวาร์จ วิเคอร์เนสมือเบสคนใหม่และสมาชิกวงเบอร์ซัมฆาตรกรรม ในปี 1993 ก่อนออกอัลบั้มแรกของเมย์แฮมเล็กน้อย และการฆ่าตัวตายของ "เดด" ด้วยการใช้ลูกซองยิงเข้าที่ศีรษะของตน ภาพการตายของเขาถูกถ่ายโดย "ยูโรนิมัส" แล้วนำไปทำเป็นปกอัลบั้มคอนเสิร์ต Dawn of the Black Hearts ในปี 1991 
เมย์แฮมได้ออกอัลบั้มแรก De Mysteriis Dom Sathanas ในปี 1994 ซึ่งได้รับการพิจารณาให้เป็นอัลบั้มที่มีอิทธิพลต่อวงการแบล็กเมทัลมากที่สุด โดยมีซิงเกิล Freezing Moon เป็นเพลงหลักของอัลบั้มที่ได้รับการโหวตให้เป็นหนึ่งในเพลงแบล็กเมทัลที่ดีที่สุด
ในปี 2007 เมย์แฮมได้รับรางวัลจาก Spellemannprisen ของนอร์เวย์ ในอัลบั้มที่ 4 Ordo Ad Chao สำหรับอัลบั้มเมทัลที่ดีที่สุด
คองเกรสโปแลนด์

คองเกรสโปแลนด์ หรือ ราชอาณาจักรคองเกรสโปแลนด์ หรือ โปแลนด์ของรัสเซีย เป็นที่รู้จักอย่างเป็นทางการว่า ราชอาณาจักรโปแลนด์ เป็นหน่วยการเมืองที่ได้รับการสถาปนาใน ค.ศ. 1815 โดยการประชุมใหญ่แห่งเวียนนา ในฐานะรัฐโปแลนด์ที่มีสถานะกึ่งปกครองตนเอง และเป็นรัฐสืบทอดต่อจากดัชชีวอร์ซอของจักรพรรดินโปเลียน ได้รับการสถาปนาขึ้นบนดินแดนทางชาติพันธุ์ของชาวโปแลนด์ ที่ฝรั่งเศสได้ยกให้กับจักรวรรดิรัสเซียหลังนโปเลียนพ่ายแพ้ ใน ค.ศ. 1915 ระหว่างช่วงสงครามโลกครั้งที่หนึ่ง คองเกรสโปแลนด์ถูกแทนที่โดยราชอาณาจักรผู้สำเร็จราชการแผ่นดินที่ถูกเยอรมนีปกครอง ซึ่งมีอยู่ตามทฤษฎี<templatestyles src="การอ้างอิง/styles.css"/>[a] จนกระทั่งโปแลนด์ได้รับเอกราชใน ค.ศ. 1918
ภายหลังการแบ่งโปแลนด์ในช่วงปลายคริสต์ศตวรรษที่ 18 ทำให้โปแลนด์สิ้นสุดการเป็นรัฐเอกราชเป็นเวลา 123 ปี โดยที่ดินแดนและประชากรท้องถิ่นของตนถูกแบ่งระหว่างราชาธิปไตยฮาพส์บวร์ค ราชอาณาจักรปรัสเซีย และจักรวรรดิรัสเซีย โดยหลัง ค.ศ. 1804 ก็มีดินแดนที่เทียบเท่ากับคองเกรสโปแลนด์ ภายในจักรวรรดิออสเตรีย นั่นคือราชอาณาจักรกาลิเซียและโลโดเมเรีย หรือที่เรียกกันโดยทั่วไปว่า "โปแลนด์ของออสเตรีย" และพื้นที่ที่อยู่ภายในปรัสเซีย ซึ่งในเวลาต่อมาคือจักรวรรดิเยอรมัน โดยมีสิทธิในการปกครองตนเองที่ค่อนข้างน้อย และเป็นเพียงแค่จังหวัดหนึ่ง นั่นคือจังหวัดโปเซิน
ที่มาของชื่อ.
ชื่ออย่างเป็นทางการของรัฐแห่งนี้คือ "ราชอาณาจักรคองเกรสโปแลนด์", โดยราชอาณาจักรโปแลนด์, ในบางโอกาสเรียกชื่ออย่างไม่เป็นทางการว่า "คองเกรสโปแลนด์".
มิซูโนะคอร์เปอเรชัน

มิซูโนะคอร์เปอเรชัน (; โรมาจิ: 'Mizuno Kabushiki-gaisha') หรือที่รู้จักกันดีในชื่อ มิซูโนะ (Mizuno) ตราสินค้าผลิตภัณฑ์เครื่องกีฬาและอุปกรณ์กีฬาสัญชาติญี่ปุ่น มิซูโนะในปัจจุบันได้มีผลิตภัณฑ์กีฬาครอบคลุมในหลายชนิดกีฬา เช่น ฟุตบอล, กอล์ฟ, วอลเลย์บอล, เทนนิส, มวยสากล, ศิลปะการต่อสู้แบบผสมผสาน, มวยปล้ำ, กรีฑา, รักบี้, ยูโด, เทเบิลเทนนิส, แบดมินตัน, เบสบอล, สกี, จักรยาน, ว่ายน้ำ
มิซูโนะ ก่อตั้งขึ้นเมื่อปี ค.ศ. 1906 ที่เมืองโอซากะ โดยพี่น้องตระกูลมิซูโนะ โดย ริฮาชิ มิซูโนะ และน้องชาย ริโซะ โดยเปิดเป็นร้ายขายของเบ็ดเตล็ดแบบตะวันตก จนกระทั่งในปี ค.ศ. 1913 ได้เริ่มต้นผลิตถุงมือเบสบอล ต่อมาในปี ค.ศ. 1933 ได้ผลิตไม้กอล์ฟ และในปี ค.ศ. 1941 ชื่อบริษัทได้เปลี่ยนไปเป็น มิซูโนะ จำกัด แต่ยังคงมีฐานผลิตอยู่ที่เดิม โรงงานของมิซูโนะในสหรัฐอเมริกาแห่งแรกตั้งขึ้นในลอสแอนเจลิสในปี ค.ศ. 1961 ซึ่งในช่วงนี้มิซูโนะได้บุกเบิกกิจการสู่สหรัฐอเมริกา โดยเป็นผู้สนับสนุนนักกีฬาประเภทลู่และลานหลายคน เช่น คาร์ล ลูวิส
ในปัจจุบัน มิซูโนะได้มีโรงงานผลิตอยู่ในหลายประเทศ เช่น เยอรมนี, ฝรั่งเศส, สาธารณรัฐประชาชนจีน, สกอตแลนด์ และฮ่องกง
สำหรับในแวดวงกอล์ฟระดับโลก มิซูโนะเริ่มผลิตผลิตภัณฑ์เกี่ยวกับกอล์ฟในปี ค.ศ. 1991 โดยมีเป้าหมายส่วนใหญ่เป็นกลุ่มผู้ชื่นชอบการเล่นกีฬา โดยเฉพาะกีฬากอล์ฟทั้งชายหญิงอายุ 30 ปีขึ้นไป และเป็นผู้ผลิตเหล็กให้กับ ไทเกอร์ วูดส์ นักกอล์ฟระดับโลกในการแข่งขันมาสเตอส์ทัวร์นาเมนต์ ในปี ค.ศ. 1996-97
ในประเทศไทย มิซูโนะมีร้านสำหรับจำหน่ายสินค้าโดยเฉพาะที่อาคารธนิยะพลาซ่า สีลม, อาร์ซีเอ และที่ชั้น 2 ห้างสรรพสินค้าเมกาบางนา
สปอนเซอร์ว่าจ้าง.
วอลเลย์บอล.
 สโมสร 
"ปัจจุบัน"
"อดีต"
แคนนิเบิลคอปส์

แคนนิเบิลคอปส์  เป็นวงเดทเมทัลสัญชาติอเมริกันจากบัฟฟาโล, นิวยอร์ก ก่อตั้งในปี 1988 สมาชิกวงประกอบด้วย ร็อบ แบเรตต์ (Rob Barrett) มือริทึมกีตาร์, อเล็ก เวปสเตอร์ (Alex Webster) มือเบส, พอล มาซูร์ไกวิชซ์ (Paul Mazurkiewicz) มือกลอง, จอร์จ ฟิชเชอร์ (George Fisher) ร้องนำและ แพทริค โอ' ไบรอัน (Patrick O'Brien) มือกีตาร์หลัก
แนวเพลงและแรงบันดาลใจส่วนใหญ่ของสมาชิกในวงมาจากแนวเพลงแทรชเมทัล มีวงตัวอย่างอาทิ สเลเยอร์และ คลีเอเตอร์ รวมถึงวงเดทเมทัลเหมือนกันเช่น มอร์บิด เอนเจิล, ออทอพซี และเดท เนื้อหาเพลงส่วนใหญ่กล่าวถึงเนื้อหาแนวสยองขวัญ เช่นเลือด การฆาตรกรรม รวมถึงการทำภาพหน้าปกที่ปรากฏให้เห็นเป็นมนุษย์กับเลือด มีซิงเกิลที่โดดเด่นเช่น Hammer Smashed Face จากชื่ออีพีเดียวกัน ซึ่งได้รับความนิยมมากที่สุดเพลงหนึ่งของวง และเช่นเดียวกับ Make Them Suffer, I Cum Blood เป็นต้น
วงมีความโดดเด่นในเรื่องของการแสดงสดทั้งเสียงร้องอันดุดันและแข็งกร้าวของฟิชเชอร์ หรือที่เรียกว่า "Death growl" การใช้จังหวะกีตาร์ กลองและเบสที่รวดเร็วและหนัก โดยเวปสเตอร์ใช้เทคนิคการดีดเบส 5 สายด้วย 3 นิ้ว และการโขกศีรษะ (Headbanging) ของสมาชิกวงอย่างรุนแรงรวดเร็วเหมือนใบพัดลมที่กำลังหมุน
แคนนิเบิลคอปส์ ได้ออกอัลบั้มมาแล้ว 13 อัลบั้ม 2 บ๊อกซ์เซ็ต 4 วีดิโออัลบั้ม และอัลบั้มคอนเสิร์ตสด 1 อัลบั้ม วงได้รับคำวิจารณ์เชิงลบมากมาย มีการออกสื่อผ่านทางโทรทัศน์หรือทางวิทยุน้อยมาก นอกจากนี้ยังถูกแบนจากหลายประเทศ เช่น ออสเตรเลีย เยอรมนี รวมถึงรัสเซีย จากภาพลักษณ์ของเนื้อหาเพลงและการทำหน้าปกอัลบั้มที่รุนแรง โหดเหี้ยม แต่ถึงอย่างไรก็ดีในปี 2015 แคนนิเบิล คอร์พซ์ก็ถือเป็นวงเดทเมทัลที่สามารถขายอัลบั้ลทั่วโลกได้มากที่สุดตลอดกาล ด้วยยอดจำหน่ายกว่า 2 ล้านก๊อปปี้
ดัชชีวอร์ซอ

ดัชชีวอร์ซอ  เป็นรัฐโปแลนด์ที่สถานปนาโดยนโปเลียน โบนาปาร์ตเมื่อ ค.ศ. 1807 ได้ยกดินแดนดัชชีให้ราชอาณาจักรปรัสเซียภายใต้สนธิสัญญาทิลซิต ดยุกแห่งดัชชีในฐานะพันธมิตรของนโปเลียนภายใต้ราชอาณาจักรร่วมประมุขคือ เจ้าชายเฟดเดอริก ออกุสตุสที่ 1แห่งแซกโซนี ภายหลังความพ่ายแพ้จากการการรุกรานรัสเซีย ต่อมากองทัพรัสเซียและปรัสเซียได้ผนวกดินแดนดัชชีจนถึง ค.ศ. 1815 ภายหลังการประชุมใหญ่แห่งเวียนนา ดัชชีมีสถานะรัฐกันชนระหว่างยุโรปกลางและยุโรปตะวันออกรวมถึงมีดินแดนบางส่วนในปัจจุบันได้แก่ลิทัวเนียและเบลารุส
ราชอาณาจักรโปแลนด์ (ค.ศ. 1917–1918)

ราชอาณาจักรโปแลนด์  เป็นที่รู้จักกันอย่างไม่เป็นทางการว่า ราชอาณาจักรผู้สำเร็จราชการแผ่นดินแห่งโปแลนด์  เป็นหน่วยการเมืองที่มีอายุสั้นและเป็นรัฐบริวารของจักรวรรดิเยอรมัน ในสงครามโลกครั้งที่ 1 ตั้งอยู่ในรัฐบาลสามัญวอร์ซอ
รัฐบาลเยอรมันได้ใช้นโยบายทางชนชาติที่เข้มงวด เช่น การขับไล่ชาวโปแลนด์ย้ายไปอาศัยในดินแดนบอลติกที่เยอรมันยึดครอง และ การขายทรัพย์สินของชาวโปลให้ชาวเยอรมันเพื่อแลกกับการย้ายไปตั้งถิ่นฐานโปแลนด์ ให้เหมือนกรณีของนโปเลียน โบนาปาร์ตเมื่อ ค.ศ. 1807 ได้ยกดินแดนดยุคแห่งวอร์ซอว์ให้ราชอาณาจักรปรัสเซียภายใต้สนธิสัญญาทิลซิต 
ภายหลังการสงบศึก 11 พฤศจิกายน ค.ศ. 1918 ซึ่งถูกลงนามโดยฝ่ายสัมพันธมิตรกับจักรวรรดิเยอรมนี ซึ่งได้ยุติสงครามโลกครั้งที่ 1 พื้นที่ดังกล่าวก็ได้กลายเป็นส่วนหนึ่งของสาธารณรัฐโปแลนด์ที่ 2 ที่ถูกสร้างขึ้นใหม่
ผู้ปกครองสูงสุด.
ผู้ว่าราชการ.
ผู้ว่าราชการเยอรมันในวอร์ซอ, ผู้บัญชาการทหาร ปอลสกา ซีวา ซบรายนา — ฮันส์ ฮาร์ท ฟอน เบเซเลอร์ (1 ตุลาคม 1915 – 11 พฤศจิกายน 1918)
ผู้ว่าราชการโปแลนด์ของออสเตรีย-ฮังการี ที่เมืองลูบิน:
เชิงอรรถ.
<templatestyles src="Reflist/styles.css" />
ธงชาติคองเกรสโปแลนด์

ธงชาติคองเกรสโปแลนด์ มิได้มีธงชาติของตนใช้อย่างเป็นทางการ แต่มีธงที่เกี่ยวข้องในวาระสำคัญดังนี้
ราชธวัชแห่งคองเกรสโปแลนด์ - ใช้เป็นธงพระอิสริยยศมหาราช"ซาร์แห่งรัสเซีย" ในฐานะ "ซาร์แห่งโปแลนด์" มีลักษณะเป็นธงพื้นสีขาว กลางธงมีตราแผ่นดิน ส่วนธงพระอิสริยยศมหาราชสำหรับเรือพระที่นั่ง มีลักษณะเดียวกับที่ได้กล่าวมาแต่เป็นธงพื้นสีเหลือง.
ธงชาติโปแลนด์ ถูกใช้ธงประจำทัพในระหว่างการกบฏพฤศจิกายน ถึง 7 กุมภาพันธ์ ค.ศ. 1831.
ธงเรือของราชอาณาจักรคองเกรส ได้รับอิทธิพลมาจากธงนาวีรัสเซีย เรียกว่า ธงเซนต์แอนดรูว์ ตามลักษณะการใช้งานกล่าวคือ
ธงนาวีสำหรับเรือพระที่นั่ง มีลักษณะเป็นธงกากบาทแนวทแยงมุมสีน้ำเงินบนพื้นขาว มีรูปตราแผ่นดินของคองเกรสโปแลนด์ในช่องสามเหลี่ยมที่ด้านต้นธง
ธงนาวี มีลักษณะเดียวกับที่ได้กล่าวมาข้างต้น กลางธงมีนกอินทรีในกรอบสี่เหลี่ยมข้าวหลามตัดสีเแดง 
ธงค้าขาย และ เรือของราชอาณาจักรโปแลนด์ (ยุคคองเกรส) ในช่วงครึ่งแรกของคริสต์ศตวรรษที่ 19 โดยอยู่ภายใต้ความอารักขาของจักรวรรดิรัสเซีย มีลักษณะที่แตกต่างกันไปดังนี้.
ธงเรือสินค้าของบริษัทเชอร์สันเทรดคอมเพนี (Cherson Trade Company) ที่ขึ้นล่องตามแม่น้ำวิสวา มีลักษณะเป็นธงกากบาทแนวทแยงมุมสีน้ำเงินบนพื้นขาว มุมบนธงมีนกอินทรีในกรอบสี่เหลี่ยมสีเแดง.. 
ธงค้าขายของบริษัทแบล็กซีเทรดคอมเพนี (Black Sea Trade Company) ที่ขึ้นล่องตามทะเลดำ มีลักษณะเดียวกันกับธงที่ได้กล่าวมาข้างต้น แต่เป็นธงกากบาทแนวทแยงมุมสีแดง
ธงเรือยนต์"โปโลเนีย" มีลักษณะเป็นธงกากบาทแนวทแยงมุมสีแดงบนพื้นขาว กลางธงมีนกอินทรีในกรอบวงกลมสีเแดง
ตราแผ่นดินของคองเกรสโปแลนด์

ตราแผ่นดินของคองเกรสโปแลนด์ เป็นตราแผ่นดินของโปแลนด์ในสมัยภายใต้ราชอาณาจักรร่วมประมุขของจักรวรรดิรัสเซีย โดยมีลักษณะผสมของดินแดนทั้งสองผูกเข้าด้วยกันภายใต้มงกุฎแห่งโปแลนด์. 
ตราแผ่นดินของราชอาณาจักรคองเกรส บังคับใช้อย่างเป็นทางการ ค.ศ. 1815 ในระยะหลังได้มีการดัดแปลงแก้ไขแบบตราเพิ่มเติมในปีค.ศ. 1832, 1842 และ 1858 ตามลำดับ ในเดือนกุมภาพันธ์ ค.ศ. 1869, ได้ยกเลิกการใช้ตราแผ่นดิน ภายหลังจากการลดสถานะจากราชอาณาจักรเป็นเขตการปกครองระดับจังหวัดที่ได้ปลี่ยนชื่อเป็นดินแดนวิสวา.
เอเชียนเกมส์เยาวชน 2017

เอเชียนยูธเกมส์ 2017  หรือ เอเชียนยูธเกมส์ครั้งที่ 3 ซึ่งได้มีการคัดเลือกเจ้าภาพแล้วนั้นก็คือเมืองแฮมบันโตต้า ประเทศศรีลังกา แต่สภาโอลิมปิกแห่งเอเชีย (OCA) ได้ลงมติถอนศรีลังกาออกจากการเป็นเจ้าภาพ
การเสนอตัว.
ในวันที่ 15 มิถุนายน พ.ศ. 2555 ประธานสภาโอลิมปิกแห่งเอเชีย ชีก อาหมัด อัล ฟาฮัด อัล ซาบาห์ ได้ประกาศให้เมืองแฮมแบนโททาเป็นเจ้าภาพในครั้งนี้
การถอนเจ้าภาพ.
คณะกรรมการบริหารของสภาโอลิมปิกแห่งเอเชีย (OCA) ประชุมครั้งที่ 66 ที่กรุงเตหะราน อิหร่าน เมื่อวันที่ 21 พฤษภาคม 2558 แถลงข่าวเป็นทางการว่า โอซีเอ ลงมติถอด ศรีลังกา ออกจากการเป็นเจ้าภาพกีฬาเอเชี่ยน ยูธ เกม ครั้งที่ 3 ที่กำหนดไว้ที่เมืองฮัมบันโตต้า ศรีลังกาในค.ศ.2017 ด้วยเหตุผลว่า รัฐบาลศรีลังกามีการแทรกแซงวงการกีฬา และกิจกรรมของคณะกรรมการโอลิมปิกแห่งศรีลังกา จนทำให้การเตรียมเป็นเจ้าภาพไม่เป็นไปตามแผนงานที่กำหนดไว้ 
การเลือกเจ้าภาพใหม่.
สภาโอลิมปิกแห่งเอเชียได้ติดต่อกับอินโดนีเซียให้เป็นเจ้าภาพ เพื่อให้กีฬาเอเชี่ยนยูธเกมส์ ครั้งที่ 3 เป็นการทดสอบความพร้อมของอินโดนีเซีย ที่จะเป็นเจ้าภาพกีฬาเอเชี่ยนเกมส์ ครั้งที่ 18 ในปีถัดไป คือ ค.ศ.2018 แต่อินโดนีเซียยังไม่มีคำตอบ ซึ่งสภาโอลิมปิกแห่งเอเชียจะเลือกเจ้าภาพใหม่ในเดือนกันยายน 2558
พีดาเนียส ไดออสคอริดีส

พีดาเนียส ไดออสคอริดีส (ประมาณ ค.ศ. 40 – ค.ศ. 90) เป็นแพทย์ นักเภสัชวิทยาและนักพฤกษศาสตร์ เกิดที่เมืองอนาซาร์บัสในอานาโตเลีย (ตุรกีในปัจจุบัน) ไดออสคอริดีสศึกษาวิชาแพทย์ที่กรุงโรมในรัชสมัยจักรพรรดินีโรและภายหลังทำงานเป็นศัลยแพทย์ในกองทัพ ทำให้เขาได้มีโอกาสเดินทางไปศึกษาสมุนไพรต่าง ๆ ทั่วทั้งจักรวรรดิ ประมาณปี ค.ศ. 50-70 ไดออสคอริดีสได้แต่งตำรา "De Materia Medica" ("ว่าด้วยเภสัชวัตถุ") ขึ้นมา 5 เล่ม กล่าวถึงสมุนไพรประมาณ 600 ชนิด ตำราชุดนี้ใช้เป็นแหล่งอ้างอิงอย่างกว้างขวางในการแพทย์ยุคโบราณและเป็นต้นแบบของเภสัชตำรับในปัจจุบัน
สิ่งสืบเนื่อง.
คาโรลัส ลินเนียสได้นำชื่อของไดออสคอริดีสไปตั้งเป็นชื่อของสกุลกลอย ("Dioscorea")
อี้ฉง

ตุนชินหวัง ซึ่งมีพระนามเดิมว่าอี้ฉง (23 กรกฎาคม ค.ศ.1831 - 18 กุมภาพันธ์ ค.ศ.1889) เป็นเจ้าชายในราชวงศ์ชิง
ประวัติ.
อี้ฉงเกิดในราชสกุลอ้ายซินเจว๋หลัว เป็นพระราชโอรสพระองค์ที่ห้าในจักรพรรดิเต้ากวง พระมารดาคือเสียงเฟย์ สกุลหนิ่วฮู่ลู่ พระองค์ถูกยกให้เป็นพระโอรสบุญธรรมของเจ้าชายเหมียนข่ายและได้สืบทอดตำแหน่งตุนชินหวังต่อจากพระบิดาบุญธรรม
ในปี ค.ศ. 1850 จักรพรรดิเต้ากวงสวรรคต เจ้าชายสี่อี้จู่ขึ้นครองราชย์เป็นจักรพรรดิเสียนเฟิง พระองค์มีบทบาทช่วยราชการพระเชษฐาเพียงเล็กน้อย จนในปี ค.ศ. 1861 จักรพรรดิเสียนเฟิงเสด็จสวรรคต พระองค์มีบทบาทในการช่วยกงชินหวังและซูสีไทเฮาในรัฐประหารซินโหย่ว สมัยถงจื้อปีที่สาม อี้ฉงได้เป็นเจ้ากองธงแมนจูขลิบเหลืองและรับราชการมาจนถึงสมัยจักรพรรดิกวงสู อี้ฉงสิ้นพระชนม์ในปี ค.ศ. 1889
ว่านเพชรกลับ

ว่านเพชรกลับ ชื่อวิทยาศาสตร์: "Boesenbergia thorelii" อยู่ในวงศ์ Zingiberaceae มีเหง้าใต้ดิน รูปกลม ใบเดี่ยว แผ่นใบด้านล่างสีเขียวแต้มน้ำตาลแดงจางๆ ไม่มีก้านใบ กาบใบมีขน ดอกสีชมพูอมขาว ใช้เป็นไม้ประดับ ในทางไสยศาสตร์ เชื่อว่าทำให้คงกระพันชาตรีและป้องกันคุณไสย
ธรณีสาร

ธรณีสาร ชื่อวิทยาศาสตร์: "Phyllanthus pulcher" อยู่ในวงศ์ Phyllanthaceae เป็นไม้ยืนต้นขนาดเล็ก ลำต้นตรง ใบกลมคล้ายใบมะยม ดอกเดี่ยว แยกเพศ ดอกตัวผู้สีแดงขนาดเล็ก ดอกตัวเมียสีขาวหรือสีน้ำตาล ดอกห้อยใต้ใบ ใช้เป็นไม้ประดับ ใช้ต้นต้มน้ำดื่มเป็นยาแก้ปวดท้อง ในทางไสยศาสตร์ใช้ปลูกไว้กันภูตผี หรือประพรมน้ำมนต์
ว่านเทพประชุมพร

ว่านเทพประชุมพร ชื่อวิทยาศาสตร์: "Curcurma cordata" อยู่ในวงศ์ Zingiberaceae มีเหง้าใต้ดิน ทรงสูง มีรากสะสมอาหาร ใบเดี่ยว เส้นกลางใบนูนอย่างชัดเจน ดอกช่อออกตามซอกใบ ก้านดอกเป็นกาบ สีเหลือง ทรงคล้ายดอกกระเจียว ใช้เป็นไม้ประดับ นิยมปลูกตามร้านค้า เชื่อว่าให้โชคลาภ
มายเฮริทิจ

มายเฮริทิจ  เป็นเว็บไซต์สำหรับค้นหา แบ่งปันและรักษาประวัติครอบครัว ซึ่งให้แพลตฟอร์มออนไลน์ โมบายล์และซอฟต์แวร์แก่ผู้ใช้ทั่โลก ผู้ใช้สามารถสร้างผังตระกูลออนไลน์ของตนได้ ค้นหาบรรพบุรุษในบันทึกประวัติศาสตร์หลายพันล้านชิ้น แบ่งปันและรักษารูปถ่ายและวิดีทัศน์ขณะค้นหาและเชื่อมต่อญาติใหม่
เอเชียนเกมส์เยาวชน 2021

เอเชียนยูธเกมส์ 2021  เป็นการแข่งขัน เอเชียนยูธเกมส์ ครั้งที่ 3 กำหนดจัดขึ้นที่เมืองซัวเถา มณฑลกวางตุ้ง สาธารณรัฐประชาชนจีน ระหว่างวันที่ 20-28 พฤศจิกายน พ.ศ. 2564
เดิมประเทศศรีลังเป็นเจ้าภาพเอเชียนเกมส์เยาวชนครั้งที่ 3 ในปี ค.ศ. 2017 แต่สภาโอลิมปิกได้ยกเลิก และคัดเลือกเจ้าภาพใหม่คือจากาตาร์ ประเทศอินโดนีเซีย แต่ได้ยกเลิกอีกครั้ง และย้ายมาจัดในปี ค.ศ. 2021 ได้เจ้าภาพคือเมืองซัวเถา ประเทศจีน และนับครั้งนี้เป็นการแข่งขันครั้งที่ 3 เนื่องจากการระบาดทั่วของโควิด-19 ในเดือนกันยายน พ.ศ. 2021 เกมจึงถูกเลื่อนออกไปจนถึงเดือนธันวาคม ค.ศ. 2022 เช่นเดียวกับซีเกมส์ 2021 
การแข่งขันถูกยกเลิกอย่างเป็นทางการเมื่อวันที่ 6 พฤษภาคม ค.ศ. 2022 เนื่องจากการระบาดทั่วของโควิด-19
การเสนอตัวเป็นเจ้าภาพ.
เมื่อวันที่ 8 พฤศจิกายน พ.ศ. 2555 สภาโอลิมปิกแห่งเอเชียได้ประกาศให้เมืองซูราบายา, ประเทศอินโดนีเซียเป็นเจ้าภาพในครั้งนี้
ชมพูพันธุ์ทิพย์

ชมพูพันธุ์ทิพย์ (ชื่อวิทยาศาสตร์: "Tabebuia rosea") เป็นพืชในวงศ์แคหางค่าง (Bignoniaceae) มีถิ่นกำเนิดในทวีปอเมริกากลางและอเมริกาใต้ ตั้งแต่ประเทศเม็กซิโก ไปจนถึงประเทศเวเนซุเอลา และประเทศเอกวาดอร์ เป็นต้นไม้ประจำชาติประเทศเอลซัลวาดอร์ หม่อมราชวงศ์พันธุ์ทิพย์ บริพัตรเป็นผู้นำเข้ามาปลูกในประเทศไทย เมื่อ ค.ศ. 1957 (พ.ศ. 2500)
ลักษณะทางพฤกษศาสตร์.
ชมพูพันธุ์ทิพย์เป็นไม้ยืนต้นผลัดใบ ขนาดกลางถึงใหญ่ เรือนยอดรูปไข่หรือทรงกลม แผ่กว้างเป็นชั้น ๆ เปลือกต้นเรียบสีเทาหรือสีน้ำตาล เมื่ออายุมากเปลือกแตกเป็นร่อง กิ่งเปราะหักง่าย ใบเป็นใบประกอบรูปนิ้วมือ ใบย่อย 5 ใบ ก้านใบรวมยาว 5-30 เซนติเมตร ก้านใบย่อยยาว 0.5-2.5 เซนติเมตร ใบรูปขอบขนานหรือรูปไข่แกมรูปรี กว้าง 3-7 เซนติเมตร ยาว 7.5-16 เซนติเมตร ปลายใบแหลมหรือเรียวแหลม โคนใบมนหรือสอบ ขอบใบเรียบ แผ่นใบหนาสีเขียวเข้ม ดอกมีสีชมพูอ่อน ชมพูสดถึงสีขาว กลางดอกสีเหลือง ออกเป็นช่อแบบช่อกระจุกที่ปลายกิ่ง มีดอกย่อยจำนวนมาก โคนกลีบดอกเชื่อมติดกันเป็นหลอดปลายแยกเป็น 5 แฉก คล้ายรูปแตร ยาว 5-7 เซนติเมตร ดอกบานเต็มที่กว้าง 5-8 เซนติเมตร มักบานพร้อมกัน ร่วงง่าย ผลเป็นผลแห้ง แตกเป็นฝักกลม ยาว 15-30 เซนติเมตร เมื่อแก่แตกเป็น 2 ซีก เมล็ดแบนสีน้ำตาล มีปีก ขยายพันธุ์ด้วยการเพาะเมล็ดหรือตอนกิ่ง
ประโยชน์.
ชมพูพันธุ์ทิพย์นิยมปลูกเป็นไม้ประดับเนื่องจากมีสีดอกที่สวยงาม ใบต้มแก้เจ็บท้องหรือท้องเสีย หรือตำให้ละเอียดพอกใส่แผล ลำต้นใช้ทำฟืนและเยื่อใช้ทำกระดาษได้
ที่มหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม ในช่วงต้นปีตั้งแต่เดือนมกราคมถึงมีนาคม ชมพูพันธุ์ทิพย์ที่ปลูกที่นั่นประมาณ 600 ต้นจะบานสะพรั่งเป็นสีชมพูงดงาม และได้มีการจัดเป็นงานเทศกาลท่องเที่ยวประจำทุกปี
รามา สเปลล์เช็ก

รามา สเปลล์เช็ก  หรือเรียกอย่างไม่เป็นทางการว่า "เวิร์ดรามา" เป็นโปรแกรมประมวลคำ ทำงานบนเอ็มเอสดอส สร้างขึ้นโดยชมรมไมโครคอมพิวเตอร์โรงพยาบาลรามาธิบดี นำโดยนายแพทย์ทวีศักดิ์ จันทร์วิทยานุชิต
ประวัติ.
รามา สเปลล์เช็ก พัฒนาโดยนายแพทย์ทวีศักดิ์ จันทร์วิทยานุชิต เมื่อ พ.ศ. 2528 โดยเริ่มพัฒนาให้ใช้งานกับเครื่องไมโครคอมพิวเตอร์แอปเปิล II แต่ในขณะนั้น ความนิยมใช้เครื่องไมโครคอมพิวเตอร์แอปเปิล II เริ่มเสื่อมลง จึงได้หยุดการพัฒนาไว้ชั่วคราว
ต่อมาในปี พ.ศ. 2532 นายแพทย์ทวีศักดิ์ฯ ได้เริ่มเขียนโปรแกรมตรวจคำสะกดภาษาไทยบนเครื่องไมโครคอมพิวเตอร์ IBM PC แต่ยังขาดส่วนของโปรแกรมแก้ไขข้อความอยู่ จึงได้นำโปรแกรม เวิร์ดรามา (WordRama) สำหรับเครื่อง IBM PC ของชมรมไมโครคอมพิวเตอร์โรงพยาบาลรามาธิบดี ซึ่งยังไม่เคยออกแผยแพร่ นำมาตัดความสามารถบางส่วนออก และเพิ่มความสามารถในการตรวจคำสะกดภาษาไทย โดยคาดหวังว่าจะพัฒนาเสร็จสิ้น และนำออกแสดงในงานฉลองครบรอบ 20 ปี โรงพยาบาลรามาธิบดี ในเดือนพฤษภาคม พ.ศ. 2532 แต่ไม่สามารถพัฒนาเสร็จได้ทันเวลา
ต่อมาในเดือนกรกฎาคม พ.ศ. 2532 ได้ออกรุ่นสดสอบ โดยสามารถใช้งานได้กับการ์ดแสดงผลแบบโมโนโครมที่ดัดแปลงใส่รอมอักขระภาษาไทยลงไป หรือการ์ดภาษาไทย แสดงผลภาษาไทยได้ 7 บรรทัด ในภาวะข้อความ ในช่วงเดียวกันนี้ ทางมหาวิทยาลัยจุฬาลงกรณ์ ได้เผยแพร่โปรแกรมประมวลผลคำ ซียูไรเตอร์ โดยโปรแกรมนี้มีการแสดงผลในภาวะกราฟิก ซึ่งมีข้อดีคือไม่ต้องใช้การ์ดภาษาไทยในการแสดงผล ในเดือนกันยายน พ.ศ. 2532 นายแพทย์ทวีศักดิ์ฯได้ชวน นายดาวุด สุมานะนันท์ เข้ามาช่วยพัฒนาให้โปรแกรม รามา สเปลล์เช็ก ให้สามารถแสดงผลในภาวะกราฟิกบนการ์ดแสดงผลแบบ Hercules โดยพัฒนาเสร็จในเดือนพฤษจิกายน พ.ศ. 2532
ในเดือนมกราคม พ.ศ. 2533 ได้พัฒนาให้สามารถแสดงผลในภาวะกราฟิกกับการ์ดแสดงผลแบบ VGA โดยมีนายวิโรจน์ ลาภไพบูลย์พงศ์ เป็นผู้รับอาสาพัฒนา
ต่อมาในเดือนสิงหาคม พ.ศ. 2537 ได้ออกเผยแพร่รุ่น 2.1 (RMSC 2.1) ซึ่งเกิดจากการร่วมมือกันระหว่างนายแพทย์วิโรจน์ ลาภไพบูลย์พงศ์ ผู้พัฒนาส่วนของโปรแกรมแก้ไขข้อความ และอาจารย์ชูเกียรติ แสงมณี ผู้พัฒนาโปรแกรมอลงกต เป็นผู้พัฒนาในส่วนของการพิมพ์
รัตนาวดี

รัตนาวดี เป็นนวนิยายจากปลายปากกาของ ว.ณ ประมวญมารค (นามปากกาของ พระเจ้าวรวงศ์เธอ พระองค์เจ้าวิภาวดีรังสิต) โดยนวนิยายเรื่องนี้เป็นเรื่องสุดท้ายในชุดนวนิยายไตรภาคซึ่งอีก 2 เรื่องคือ ปริศนา และ เจ้าสาวของอานนท์ 
เรื่องย่อ.
หม่อมเจ้าหญิงรัตนาวดี รัชนิกูลสูงศักดิ์ ขนิษฐาองค์เดียวของ หม่อมเจ้าพจน์ปรีชา ได้เสด็จประพาสยุโรปกับ คุณสร้อย แม่นม ด้วยความหวังว่าจะได้รับการต้อนรับอย่างดีจาก หม่อมเจ้าดนัยวัฒนา ข้าราชการหนุ่มประจำสถานทูตไทยแห่งกรุงลอนดอน ผู้เป็นเพื่อนของท่านชายพจน์ แต่เมื่อเธอก้าวลงมาจากเรือบินด้วยสีหน้าอันยิ้มแย้มกลับได้รับการต้อนรับผ่านทางจดหมายของท่านชายดนัยที่พูดขอโทษขอโพยต่าง ๆ นานาที่ไม่สามารถไปรับเธอได้เนื่องจากอยู่ในระหว่างฮอลิเดย์ที่ Scotland ทำให้ท่านหญิงรัตนาวดีโกรธมากและคิดจะแก้แค้นท่านชายดนัยให้สมกับที่ท่านได้ทำกับเธอเอาไว้ 
เมื่อท่านชายได้กลับมายังกรุงลอนดอนก่อนกำหนดเพื่อที่จะไปรับท่านหญิงรัตนาวดีไปเที่ยวนั้น ท่านชายก็ได้พบกับท่านหญิงรัตนาวดีโดยบังเอิญที่แฟลตของท่าน และได้สัมผัสถึงรสชาติแห่งความรักเมื่อเขาได้เห็นเธอ คงจะเป็นเรื่องดีทีเดียวถ้าหากท่านจะแนะนำตัวแบบแมน ๆ ให้ท่านหญิงได้ทราบว่าเขาเป็นใคร และพาเธอกินอาหารหรู ๆ สักสองสามมื้อ พาไปเที่ยวชมสถานที่ต่าง ๆ สักสองสามแห่ง ท่านหญิงและเขาคงจะลงเอยกันได้ดีภายในไม่ช้า เพราะเขาทั้งคู่ก็สมกันดี แต่ความจริงไม่ได้สดใสเช่นนั้นนะซี ก็จะให้ทำเช่นไรละในเมื่อเทพธิดาตัวน้อยของท่านกลับคิดว่าท่านเป็น นายเล็ก มหาดเล็กของท่านชายดนัยนัย จึงต้องทำให้ท่านชายตกกระไดพลอยโจนไปเป็นผู้นำท่านหญิงท่องเที่ยวในฐานะของนายเล็กซะงั้น 
ในระหว่างการท่องเที่ยวทั่วยุโรปความรักของท่านก็ดูไปได้ดี แถมท่านหญิงยังมีท่าทีที่ไม่รังเกียจนายเล็กคนนี้เสียด้วย ความรักอันแสนพิศวงที่เทวดาบรรจงปรุงแต่งขึ้นอย่างงดงามท่ามกลางความหนาวของยุโรปจะเป็นอย่างไร
การสร้าง.
"รัตนาวดี" ถูกนำมาสร้างเป็นภาพยนตร์และละครโทรทัศน์มาแล้ว 3 ครั้ง โดยครั้งแรกในรูปแบบภาพยนตร์ในปี พ.ศ. 2528 โดย ไฟว์สตาร์โปรดักชั่น กำกับการแสดงโดย รุจน์ รณภพ นำแสดงโดย จารุณี สุขสวัสดิ์ รับบทท่านหญิงรัตนาวดี หลังจากที่เคยรับบทเป็น ปริศนา และ สุชาดา จากเรื่องเจ้าสาวของอานนท์ และ เกรียงไกร อุณหะนันท์ รับบทท่านชายดนัยวัฒนา ซึ่งเคยรับบทเป็น ท่านชายพจน์ คู่กับจารุณีในเรื่อง ปริศนา ร่วมด้วย วรรษมน วัฒโรดม, กิติยา โลหะพรรณ, เอกลักษณ์ ยลระบิล, ศรินทิพย์ ศิริวรรณ โดยภาพยนตร์เรื่องนี้ทางรุจน์ รณภพ สร้างเพื่อจารุณีโดยเฉพาะ เพราะตอนนั้นทางไฟว์สตาร์ได้รับจินตหรา สุขพัฒน์เข้ามาเป็นนางเอกในสังกัด รุจน์จึงสร้างรัตนาวดีเพื่อเป็นการขอบคุณและส่งท้ายจารุณี ซึ่งเป็นนางเอกคู่บุญ นับตั้งแต่ บ้านทรายทอง ที่ประสบความสำเร็จอย่างล้นหลาม จนทำให้จารุณีได้ร่วมงานกับรุจน์ และไฟว์สตาร์ต่อมาอีกหลายเรื่อง 
ต่อมาในปี พ.ศ. 2531-32 กลับมาทำเป็นละครโทรทัศน์ทาง ช่อง 3 โดย วรายุฑ มิลินทจินดา นำแสดงโดย ขวัญฤดี กลมกล่อม รับบทท่านหญิงรัตนาวดี โดยถือเป็นการรับบทนางเอกครั้งแรกของขวัญฤดี และ เกรียงไกร อุณหะนันทน์ พระเอกจากฉบับภาพยนตร์ซึ่งได้กลับมารับบทท่านชายดนัยวัฒนาอีกครั้ง โดยถ่ายทำที่ประเทศฝรั่งเศส ร่วมด้วย จุรี โอศิริ, กฤษณ์ ศุกระมงคล, นัย สุขสกุล, ปรารถนา สัชฌุกร, สุประวัติ ปัทมสูต, ตฤณ เศรษฐโชค, หทัยรัตน์ อมตวณิชย์, ปัญญา นิรันดร์กุล, วรายุฑ มิลินทจินดา และอดุลย์ ดุลยรัตน์ กำกับการแสดงโดย อดุลย์ ดุลยรัตน์ ออกอากาศ 23 ธันวาคม 2531 – 28 มกราคม 2532
และในปี พ.ศ. 2558 ศรีคำรุ้งโปรดักชั่นได้นำรัตนาวดีกลับมาสร้างเป็นละครโทรทัศน์อีกครั้ง นำแสดงโดย กรรณ สวัสดิวัตน์ ณ อยุธยา รับบทท่านชายดนัยวัฒนา และ ญีนา ซาลาส รับบทท่านหญิงรัตนาวดี ออกอากาศทางช่อง พีพีทีวี
พรรคแรงงานสิงคโปร์

พรรคแรงงานสิงคโปร์ (The Workers' Party of Singapore; อักษรจีนตัวย่อ: 新加坡工人党; อักษรจีนตัวเต็ม: 新加坡工人黨;) เป็นพรรคฝ่ายค้านนิยมซ้ายในสิงคโปร์ ในปัจจุบันพรรคนี้มี 6 ที่นั่งในสภาผู้แทนราษฎร พรรคนี้ก่อตั้งโดยอดีตนายกรัฐมนตรีของสิงคโปร์ เดวิด มาร์แชล ใน พ.ศ. 2500 ต่อมา ใน พ.ศ. 2524 ผู้นำพรรคคือโจชัว เบนยามิน เยยารัตนัม ได้เป็นผู้นำฝ่ายค้านคนแรกในสภาผู้แทนหลังจากที่สิงคโปร์ได้รับเอกราชใน พ.ศ. 2508
การก่อตั้ง.
ใน พ.ศ. 2499 นายกรัฐมนตรีคนแรกของสิงคโปร์ เดวิด มาร์แชล ลาออกหลังการปราศรัยที่ล้มเหลวเกี่ยวกับการจัดตั้งรัฐบาลปกครองตนเองของสิงคโปร์ ต่อมา เขาได้ลาออกจากแนวร่วมแรงงานซึ่งเป็นพรรคการเมืองใหญ่ในขณะนั้น และก่อตั้งพรรคแรงงานสิงคโปร์ มาร์แชลและพรรคของเขาไม่ได้รับเลือกในการเลือกตั้ง พ.ศ. 2502 แต่มาร์แชลได้รับเลือกในการเลือกตั้งซ่อม พ.ศ. 2504 มาร์แชลได้ออกจากพรรคไปใน พ.ศ. 2506 ทำให้พรรคแรงงานสิงคโปร์ซบเซาลงไป
พ.ศ. 2508 – 2529.
สิงคโปร์ได้รับเอกราชใน พ.ศ. 2508 การเลือกตั้งครั้งแรกเกิดขึ้นใน พ.ศ. 2511 ซึ่งพรรคกิจประชาชนชนะการเลือกตั้งทั้งหมด 51 ที่นั่ง หลังจากที่พรรคฝ่ายค้านในขณะนั้นคือแนวร่วมสังคมนิยมคว่ำบาตรการเลือกตั้ง พรรคกิจประชาชนยังคงชนะการเลือกตั้งทั้งหมดใน พ.ศ. 2515 2519 และ 2523 รวมทั้งการเลือกตั้งซ่อมทั้งหมดจนถึงพ.ศ. 2524 พรรคแรงงานสิงคโปร์กลายเป็นพรรคขนาดเล็กและไม่มีความสำคัญ จนกระทั่งกลุ่มทนายความนำโดย โจชัว เบนยามิน เยยารัตนัมเข้ามาฟื้นฟูพรรคใน พ.ศ. 2514 จนกระทั่งพ.ศ. 2524 พรรคแรงงานสิงคโปร์กลายเป็นพรรคฝ่ายค้านพรรคแรกที่ได้รับเลือกตั้งเข้ามาในสภาของสิงคโปร์หลังได้รับเอกราช เมื่อเขาเป็นฝ่ายชนะในการเลือกตั้งซ่อมในปีนั้น เขาได้รับเลือกตั้งอีกในพ.ศ. 2527
อย่างไรก็ตาม หลังการเลือกตั้งเพียง 2 เดือน เยยารัตนัมถูกฟ้องร้องในข้อหาทำบัญชีการเงินของพรรคผิดพลาด ในที่สุดใน พ.ศ. 2529 เขาถูกตัดสินจำคุก 3 เดือนและปรับ 5,000 เหรียญสิงคโปร์ และถูกตัดสิทธิ์การลงสมัครรับเลือกตั้ง 5 ปี แต่เขายังเป็นเลขาธิการทั่วไปของพรรคแรงงานสิงคโปร์อยู่ เขาถูกเพิกถอนสิทธิในการเป็นทนายความด้วย แต่เขาอุทธรณ์จนการเพิกถอนถูกยกเลิก
พ.ศ. 2530 – 2533.
ใน พ.ศ. 2530 สมาชิกพรรคแรงงานบางคนถูกจับกุมในกลุ่มประชาชน 22 คนที่กรมความมั่นคงภายในของสิงคโปร์จับกุมเพราะแสดงความนิยมต่อลัทธิมาร์กก่อนจะถูกปล่อยตัวออกมา ก่อนการเลือกตั้ง พ.ศ. 2531 แนวร่วมสังคมนิยมและแนวร่วมสหสิงคโปร์ได้สลายตัว และรวมเข้ากับพรรคแรงงานสิงคโปร์ ซึ่งพรรคได้คะแนน 49.1% สมาชิกพรรคฝ่ายค้านที่ได้รับเลือกมีคนเดียวคือเชียม ซีตงจากพรรคประชาธิปไตยสิงคโปร์
พ.ศ. 2534 – 2539.
ในการเลือกตั้ง พ.ศ. 2534 โล เทียเคียวเป็นเลขาธิการทั่วไปของพรรคแรงงานสิงคโปร์และได้รับเลือกตั้ง เยยารัตนัมที่พ้นโทษเพิกถอนสิทธิเลือกตั้งใน พ.ศ.2535 พยายามจะลงเลือกตั้งซ่อมในปีนั้นแต่ตัดสินใจถอนตัว ต่อมาใน พ.ศ. 2539 เขาถูกฟ้องร้องในข้อหาล้อเลียนผู้นำเชื้อสายอินเดียของพรรคกิจประชาชน ทำให้ถูกสั่งปรับ
พ.ศ.2540 – ปัจจุบัน.
โลได้รับเลือกตั้งอีกครั้งใน พ.ศ. 2540 2544 และ 2549 ต่อมา เยยารัตนัมได้ออกจากพรรคและไปตั้งพรรคการเมืองใหม่ ในการเลือกตั้งพ.ศ. 2554 พรรคประสบความสำเร็จมาก ได้รับเลือกถึง 6 ที่นั่ง
พรรคปฏิรูป (สิงคโปร์)

พรรคปฏิรูป (Reform Party; ภาษาจีน: 革新党) เป็นพรรคการเมืองในสิงคโปร์ ก่อตั้งเมื่อ พ.ศ. 2551 โดย โจชัว เบนยามิน เยยาเรตนัม ปัจจุบันผู้นำพรรคคือเกนเนท เยยารัตนัม บุตรชายของผู้ก่อตั้งที่ดำรงตำแหน่งเลขาธิการทั่วไปของพรรคหลังจากบิดาถึงแก่กรรมใน พ.ศ. 2551 พรรคนี้เข้าร่วมการเลือกตั้งครั้งแรกใน พ.ศ. 2554 แต่ไม่ได้รับเลือก
ประวัติ.
พรรคนี้ก่อตั้งโดยทนายความและนักการเมือง โจชัว เบนยามินเยยาเรตนัมที่เคยเป็นสมาชิกพรรคแรงงานสิงคโปร์มาก่อน และเคยได้รับเลือกเป็นสมาชิกสภาของสิงคโปร์ด้วย เขาได้ลาออกจากพรรคแรงงานสิงคโปร์และมาตั้งพรรคปฏิรูปขึ้นในเดือนกรกฎาคม พ.ศ. 2551 และเป็นเลขาธิการคนแรกของพรรค ก่อนจะถึงแก่กรรมเมื่อ 30 กันยายน พ.ศ. 2551 ด้วยโรคหัวใจ 
เกนเนท เยยารัตนัมบุตรชายขึ้นมาเป็นเลขาธิการพรรคแทน ในระหว่างเตรียมการลงสมัครรับเลือกตั้งใน พ.ศ.2553 พรรคปฏิรูปแสดงความสนใจที่จะเข้าร่วมในพันธมิตรประชาธิปไตยสิงคโปร์ แต่มาชิกพันธมิตรไม่เห็นด้วย ในที่สด พรรคประชาชนสิงคโปร์ที่สนับสนุนพรรคปฏิรูปได้ลาออกจากพันธมิตร ต้น ปี พ.ศ. 2554 มีสมาชิกพรรคบางส่วนแยกตัวออกไปและพรรคไม่ได้รับเลือกตั้ง
เอาดีคัพ 2009

ครั้งแรกของ เอาดีคัพ ทัวร์นาเมนต์ฟุตบอลแข่งขันกันเพียงสองวันนั้นที่มีสี่ทีมและจะมีการลงเล่นในช่วงเดือนกรกฎาคม 2009 ที่สนาม อัลลิอันซ์อาเรนา ใน มิวนิก, ประเทศเยอรมนี. การแข่งขันได้รับการจัดและส่งเสริมโดยผู้ผลิตรถยนต์ เอาดี เพื่อเฉลิมฉลองครบรอบ 100 ปีของการค้าขายและเป็นเจ้าภาพโดยแชมป์ บุนเดิสลีกา ฤดูกาล 2007–08 บาเยิร์นมิวนิก. บาเยิร์นมิวนิกสามารถเอาชนะ แมนเชสเตอร์ยูไนเต็ดในรอบชิงชนะเลิศหลังจากการดวลลูกโทษตัดสินหลังจบเกมเวลาปกติเสมอกันแบบไม่มีประตู. โบคา จูเนียร์ส สามารถเอาชนะ มิลาน ในนัดชิงอันดับที่สาม.
แจ็ก หม่า

แจ็ก หม่า  หรือชื่อจริงว่า หม่า หยุน (เกิด 10 กันยายน ค.ศ. 1964) เป็นเจ้าสัวธุรกิจและผู้ใจบุญชาวจีน เขาเป็นผู้ก่อตั้งและประธานบริหารของกลุ่มอาลีบาบาซึ่งประสบความสำเร็จในธุรกิจอินเทอร์เน็ต เขาเป็นผู้ประกอบการจีนคนแรกที่ปรากฏบนหน้าปกของนิตยสารฟอร์บ ในเดือนมิถุนายน 2018 เขาเป็นบุคคลที่รวยที่สุดในประเทศจีน และเป็นบุคคลรวยที่สุดอันดับที่ 11 ของโลก โดยมีมูลค่าทรัพย์สินสุทธิประมาณ 50.3 พันล้านดอลลาร์ตาม Bloomberg Billionaires Index (ดัชนีมหาเศรษฐีบลูมเบิร์ก)
ชีวิตในวัยเยาว์.
หม่าเกิดที่เมืองหางโจว ในมณฑลเจ้อเจียง เป็นหลานชายของนักธุรกิจเจ้าของที่ดินรายใหญ่ในหางโจว และเป็นลูกชายของศิลปินที่ทำการแสดงท้องถิ่นโบราณ หลังการถึงแก่อสัญกรรมของเหมา เจ๋อตุง ประเทศจีนได้เปิดประเทศ มีนักท่องเที่ยวโดยเฉพาะชาวตะวันตกหลั่งไหลมามากขึ้น โดยเฉพาะที่หางโจว ซึ่งเป็นเมืองที่สวยงาม มีทะเลสาบซีหูที่ขึ้นชื่ออยู่ ณ ที่นี่เองที่หม่าได้ฝึกฝนทักษะภาษาอังกฤษจนเชี่ยวชาญกว่าเพื่อนร่วมรุ่น เขาขี่จักรยานเป็นเวลา 45 นาทีทุกเช้าเพื่อไปยังโรงแรมที่อยู่ใกล้เคียงและพูดคุยกับชาวต่างชาติ โดยจะทำหน้าที่เป็นไกด์พาพวกเขาไปรอบเมืองให้ฟรีเพื่อที่จะฝึกฝนและพัฒนาทักษะภาษาอังกฤษของเขา ต่อมาในวัยหนุ่ม แม้ว่าเขาจะประสบความล้มเหลวในการสอบเข้าถึงสองครั้ง แต่แล้วเขาก็ได้เข้าศึกษาต่อที่สถาบันครูหางโจว และสำเร็จการศึกษาในปี ค.ศ. 1988 ด้วยวุฒิปริญญาตรีสาขาวิชาภาษาอังกฤษ หลังจากนั้น เขาก็กลายเป็นอาจารย์ผู้สอนในวิชาภาษาอังกฤษและการค้าระหว่างประเทศที่มหาวิทยาลัยหางโจวเตี้ยนจื่อ ในการเป็นอาจารย์นั้น หม่าได้ชื่อว่าเป็นอาจารย์ที่ไม่สอนตามตำราหรือระเบียบวิธีการสอนทั่วไป ไม่เคยแม้แต่จะเตรียมตัวการสอนด้วยซ้ำ เขามักใช้วิธีด้นสด แต่นั่นก็ทำให้เขากลายเป็นขวัญใจของเหล่านักศึกษาอย่างยิ่ง หม่าเป็นอาจารย์อยู่ 5 ปี จึงลาออก เนื่องจากเขาเห็นว่าสมควรได้เวลาที่ตนเองจะทำธุรกิจ
บรรษัทตลาดรองสินเชื่อที่อยู่อาศัย

บรรษัทตลาดรองสินเชื่อที่อยู่อาศัย  หรือ บตท. เป็นอดีตรัฐวิสาหกิจ ประเภทสถาบันการเงินในสังกัดกระทรวงการคลัง จัดตั้งขึ้นโดยพระราชกำหนดบรรษัทตลาดรองสินเชื่อที่อยู่อาศัย พ.ศ. 2540 ด้วยทุนประเดิม จากกระทรวงการคลัง 1,000 ล้านบาท แก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดบรรษัทตลาดรองสินเชื่อที่อยู่อาศัย พ.ศ. 2540 พ.ศ. 2560 
โดยมีวัตถุประสงค์หลักในการพัฒนาตลาดรองสินเชื่อที่อยู่อาศัย ด้วยการนำหลักการแปลงสินทรัพย์เป็นหลักทรัพย์มาใช้เพื่อให้สามารถระดมทุนสำหรับการขยายสินเชื่อที่อยู่อาศัยได้มากเพียงพอสมํ่าเสมอ และเป็นการขยายสินเชื่อที่อยู่อาศัยในวงกว้างขึ้น เพื่อสร้างเสถียรภาพด้านสินเชื่อที่อยู่อาศัย ในธุรกิจอสังหาริมทรัพย์และรักษาความมั่นคงทางเศรษฐกิจของประเทศ
ในการประชุมสภาผู้แทนราษฎร ครั้งที่ 18 วันพุธที่ 15 มกราคม พ.ศ. 2563 ได้มีการเสนอ ร่างพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. ... คณะรัฐมนตรีเป็นผู้เสนอโดยมีสาระสำคัญคือ ให้ยุบเลิกบรรษัทตลาดรองสินเชื่อที่อยู่อาศัย ซึ่งที่ประชุมมีมติรับหลักการด้วยคะแนนเห็นด้วย 394+1 เสียง ไม่เห็นด้วย 1 เสียง งดออกเสียง 5 เสียง ไม่ลงคะแนน 5 เสียง
กระทั่งการประชุมสภาผู้แทนราษฎร ปีที่ 2 ครั้งที่ 12 เป็นพิเศษ วันพุธที่ 15 กรกฎาคม พ.ศ. 2563 ที่ประชุมได้พิจารณา ร่างพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. ... ในวาระที่ 2 และ 3 ซึ่งที่ประชุมมีมติเห็นชอบร่างพระราชบัญญัติยุบเลิกบรรษัทตลาดรองสินเชื่อที่อยู่อาศัยด้วยคะแนนเห็นด้วย 376 เสียง ไม่เห็นด้วย ไม่มี งดออกเสียง 4 เสียง ไม่ลงคะแนน 1 เสียง หลังจากนี้ทางสภาผู้แทนราษฎรจะได้ส่งร่างพระราชบัญญัติฉบับนี้ไปให้ทางวุฒิสภาพิจารณาเห็นชอบอีกครั้งหนึ่ง
ต่อมาในการประชุมวุฒิสภา ครั้งที่ 15 วันจันทร์ที่ 20 กรกฎาคม พ.ศ. 2563 วุฒิสภาได้พิจารณา ร่างพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. ... ในวาระรับหลักการ ซึ่งที่ประชุมมีมติรับหลักการในร่างพระราชบัญญัติฉบับนี้ด้วยคะแนน เห็นด้วย 193 เสียง ไม่เห็นด้วย 1 เสียง งดออกเสียง 4 เสียง และไม่ลงคะแนน 1 เสียง
จากนั้นในการประชุมวุฒิสภา ครั้งที่ 18 วันจันทร์ที่ 10 สิงหาคม พ.ศ. 2563 ที่ประชุมมีมติให้ ร่างพระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. ... ประกาศใช้เป็นกฎหมายด้วยคะแนน เห็นด้วย 207 เสียง ไม่เห็นด้วย ไม่มี งดออกเสียง 2 เสียง ไม่ลงคะแนน ไม่มี จากนั้นวุฒิสภาจะได้ส่งร่างพระราชบัญญัติฉบับนี้กลับไปยังคณะรัฐมนตรีเพื่อให้นายกรัฐมนตรีนำขึ้นทูลเกล้าฯ เพื่อให้ทรงลงพระปรมาภิไธยประกาศใช้เป็นกฎหมายในราชกิจจานุเบกษาต่อไป
เมื่อวันที่ 22 กันยายน พ.ศ. 2563 ราชกิจจานุเบกษาได้ลงประกาศเผยแพร่ "พระราชบัญญัติยุบเลิกบรรษัทตลาดรองสินเชื่อที่อยู่อาศัย พ.ศ. 2563" ยุบเลิก บตท. โดยให้โอนกิจการ ทรัพย์สิน สิทธิ หนี้สิน ทุน และภาระผูกพัน รวมถึงการโอนสิทธิเรียกร้องของ บตท. ไปให้แก่ธนาคารอาคารสงเคราะห์ (ธอส.) นับตั้งแต่วันที่กฎหมายมีผลบังคับใช้ คือ วันที่ 24 กันยายน 2563 เป็นต้นไป
เทศกาลคฒิมาอี

เทศกาลคฒิมาอี  เป็นพิธีบูชายัญที่จัดขึ้นทุก 5 ปีที่คฒีมาอีมนเทียร แห่งเมืองพริยารปุระ อำเภอพารา ซึ่งอยู่ห่างออกไปทางใต้ประมาณ ของเมืองหลวงกาฐมาณฑุ ทางภาคใต้ของประเทศเนปาล ใกล้ชายแดนอินโด-เนปาล และแดนติดกับรัฐพิหาร (ประเทศอินเดีย) มีการเฉลิมฉลองเป็นหลักโดยชาวมะเทสี และชาวรัฐพิหาร โดยเป็นเหตุการณ์ที่เกี่ยวข้องกับการฆ่าสัตว์บูชายัญครั้งใหญ่ ซึ่งประกอบด้วย ควาย, หมู, แพะ, ไก่, หนู และนกพิราบ – โดยมีเป้าหมายเพื่อการเซ่นสังเวยให้แก่เจ้าแม่คฒิมาอี ซึ่งเป็นเทพีแห่งอำนาจ
ลักษณะ.
ประมาณ 5 ล้านคนมีส่วนร่วมในการจัดงานเทศกาล ซึ่งเป็นชาวมะเทสีและ 70% ของผู้ที่ชื่นชอบจากรัฐของประเทศอินเดีย ทั้งรัฐอุตตรประเทศ และรัฐพิหาร ที่เขาร่วมเทศกาลในประเทศเนปาลเพื่อเลี่ยงการประกาศห้ามการฆ่าสัตว์บูชายัญในรัฐของตัวเอง โดยผู้เข้าร่วมเชื่อว่าการฆ่าสัตว์บูชายัญเพื่อเซ่นสังเวยให้แก่เจ้าแม่คฒิมาอี จะช่วยให้ยุติสิ่งเลวร้ายและนำมาซึ่งความเจริญรุ่งเรือง
การถกเถียงและคัดค้าน.
มีการแจ้งประท้วงต่อเทศกาลนี้เป็นจำนวนมากโดยกลุ่มพิทักษ์สิทธิสัตว์ และชาวเนปาลที่นับถือฮินดูจากภูมิภาคฮิลล์
ณ วันที่ 28 กรกฎาคม ค.ศ. 2015 เทศกาลนี้ได้รับการประกาศห้ามจากรัฐบาลเนปาลแล้ว
ปฏิกิริยาสะท้อน.
กระทรวงมหาดไทยของประเทศอินเดีย ได้กำกับรัฐพิหาร และรัฐอุตตรประเทศ ในการตรวจสอบเพื่อความแน่ใจว่าไม่มีการส่งเหล่าสัตว์ไปยังประเทศเนปาลสำหรับเทศกาลนี้